Lideri Kosova i Srbije su prepoznali da ovo nije igra u kojoj jedni gube od drugih, izjavio je Adam Boler (Boehler), izvršni direktor američke Međunarodne razvojne finansijske korporacije (DFC) na konferenciji za medije u Briselu 1. oktobra 2020.\nNaš interes na Zapadnom Balkanu bazira se na našem ekonomskom interesu u regionu nasuprot odgovoru na uticaj bilo koje države, izjavio je Adam Boler (Boehler), izvršni direktor američke Međunarodne razvojne finansijske korporacije (DFC) na konferenciji za medije 1. oktobra u Briselu, nakon što je sa delegacijom Sjedinjenih Američkih Država posetio Kosovo, Srbiju, Grčku, Izrael i Maroko.\nBoler je izjavio da za razliku od finansiranja koje dolazi iz Kine i koje za sobom vuče dodatno uslovljavanje, ulaganja SAD u javni i privatni sektor u državama Zapadnog Balkana za cilj imaju podršku suverenitetu tih država.\n‘Kineski pristup kao neokolonijalni’\n“Jedno od pitanja u vezi sa kineskim finansiranjem jeste da ono uvek dolazi sa dodatnim uslovima. Kinezi ne investiraju u region zbog svoje dobre volje ili iz dobročinstva. Oni investiraju kao povlašćeni i nadmoćni igrač”, izjavio je Boler i dodao:\n“Probali smo to i funkcionisalo je dobro pre više stotina godina za vreme kolonijalizma, ali verujem da je kineski pristup neka vrsta neokolonijalizma.”\nBoler je naveo da kao svetski lider SAD treba da podstiče i vodi samostalno, ne da odgovara na [uticaj] bilo koje države.\nPrema njegovim rečima, za DFC je važno da ostvari ulogu kao alternativa investicijama u projekte koje ostvaruju same države.\nDFC zajedno sa EU na infrastrukturnim projektima u Srbiji i na Kosovu\nKada je reč o infrastrukturnim projektima u koje je DFC zainteresovan da ulaže, direktor Kancelarije DFC za Zapadni Balkan Džon (John) Jovanović navodi da su konkretni razgovori o Autoputu mira i železničkoj trasi Beograd – Priština.\n„Naš pristup biće da proširimo alate i resurse za obe države“, naveo je Jovanović na istoj konferenciji za medije i dodao da se razmatraju i predlozi ministra finansija Srbije Siniše Malog, koji se odnose na kreditne linije za mala i srednja preduzeća.\nBoler nije mogao da govori o tačnom iznosu novca koji će biti namenjen regionu za projekte, jer to zavisi od predloga koji će im biti podneti.\nNa pitanje da se osvrne na izjave zvaničnika Evropske unije (EU) da briselske institucije već finansiraju neke projekte koji se spominju u dokumentima koji su potpisani u američkoj prestonici 4. septembra, Boler odgovara:\n“Srećni smo da budemo partneri sa našim saveznicima. Investiramo dosta rame uz rame sa saveznicima u Evropi i veoma smo srećni što to radimo, jer je moja briga broj jedan nezavisnost, snaga i suverenitet tih država a ne da budu u podređenom položaju i padnu pod uticaj kroz investicije.”\n‘Ekonomska saradnja umesto starih problema’\nBoler je čestitao liderima Srbije i Kosova na spremnosti da prošlost i teška pitanja ostave po strani, kako bi radili na ekonomskoj normalizaciji u regionu.\n“Može biti veoma teško okrenuti se od prošlost i starih problema, ali lideri Kosova i Srbije su prepoznali da ovo nije igra u kojoj jedni gube od drugih. Otvaranje ekonomske saradnje doprinosi interesima oba naroda, stvara radna mesta i okruženje u kome ljudi govore o prednostima svake države, a ne o starom konfliktu”, rekao je Boler.\nKancelarija američke Međunarodne razvojne finansijske korporacije (DFC), otvorena je 22. septembra u Beogradu, nakon sastanka predsednika Srbije Aleksandra Vučića i premijerke Ane Brnabić sa specijalnim izaslanikom predsednika Sjedinjenih Američkih Država (SAD) za dijalog Srbije i Kosova Ričardom Grenelom (Richard Grenell) i izvršnim direktorom DFC-a Adamom Bolerom.\nDelegacija Vlade SAD prethodno je posetila Prištinu. Izvršni direktor DFC Adam Boler i premijer Kosova Avdulah Hoti (Avdullah) tada su u Prištini potpisali zajedničku izjavu u kojoj, kako je navedeno, pozdravljeno „ekspeditivno zaključivanje novog sporazuma o podsticaju investicija između Kosova i SAD-a“.\nInfrastrukturni projekti, za čiju će realizaciju podršku pružiti DFC, deo su sporazuma o ekonomskoj normalizaciji koje su u Vašingtonu 4. septembra sa SAD potpisali predsednik Srbije Aleksandar Vučić i premijer Kosova Avdulah Hoti.\nMinistarstvo građevinarstva, saobraćaja i infrastrukture Srbije je za Radio Slobodna Evropa (RSE) navelo 22. septembra da “vrednost infrastrukturnih projekata koji su značajni za povezivanje Beograda i Prištine iznosi oko 3,7 milijardi evra“.\nKako je navelo ministarstvo, do sada je obezbeđeno finansiranje za prvu deonicu autoputa Niš-Merdare-Priština dugu 33 kilometra od Niša do Pločnika, a sa DFC-jem će se razgovarati o izgradnji ostalih deonica.


Zračak Nade ~ Pljevlja • ProizvodiSe\nUdruženje roditelja djece sa teškoćama u razvoju “Zračak Nade” osnovano 2002. godine, sa namjerom da djeca i omladina sa smetnjama u razvoju, kao i osobe sa invaliditetom, imaju jednake mogućnosti i puno učešće u razvoju društva, kao i obezbjeđivanje servisa podrške na polju obrazovanja, zdravstvene i socijalne zaštite, zapošljavanja i volonterizma. Udruženje već nekoliko godina razvija servise podrške za djecu i mlade sa smetnjama u razvoju. Servisi koje smo razvili u prethodnom periodu, a koji i dalje funkcionišu su: Poludnevni boravak, Asistenti za pomoć u kući i udruženju, Prilagođeni prevoz, Volonterski servis, Kreativne radionice za omladince sa smetnjama, Digitalna štamparija.\nDigitalna štamparija osnovana je sa ciljem da kroz projekte profesionalne rehabilitacije omogući priliku za obuku i zapošljavanje osoba sa invaliditetom, te da se olakša njihovo uklapanje u radnu sredinu. Našim klijentima nudimo vrhunski kvalitet i uslugu štamparskih prizvoda, koje odlikuje kvalitet otiska i izrade kao i brza usluga.\nUsluge koje pruža Digitalna štamparija su štampanje, kopiranje, koričenje, izradi lifleta, postera,vizit karti i ostalog kancelariskog materijala. Pored usluga štampanja, u našoj radionici proizvodimo razne vrste suvenira od drveta ukrašene dekupaž tehnikom, jednostavne ukrasne predmete i nakit.\nVoja Đenisijevića 14, 84210, Pljevlja, Crna Gora\n+ 382 52 322 991\n+ 382 67 607 048


U Novom Sadu počela najveća svetska konferencija o suncokretu - AgroSmart\nU Novom Sadu je otvorena 20. Međunarodna konferencija o suncokretu – ISC 2022 (International sunflower assosiation 2022), najveća ove vrste u svetu, u organizaciji novosadskog Instituta za ratarstvo i povrtarstvo, prenosi RTV.\nNa Konferenciji u Master centru Novosadskog sajma je prisutno preko 450 istraživača i stručnjaka iz više od 30 zemalja celog sveta.\nInstitut za ratarstvo i povrtarstvo u Novom Sadu je naučna institucija od posebnog značaja u Republici Srbiji u kojoj je još daleke 1978. godine stvoren prvi hibrid suncokreta u svetu.\n„Cilj Konferencije je da vidimo koji su to prvaci u kojima idu naučna istraživanja, ali i ono što će se primeniti u proizvodnji jer su cene suncokreta na svetskom tržištu jako porasle, a polovina proizvodnje je ugrožena zbog zbivanja u Ukrajini.\nZato je suncokret kultura u koju se sve više ulaže i sve to mora biti praćeno novim tehnologijama. Institut je bio uvek pionir u novim tehnologijama, stvorili smo prvi hibrid, borili se sa prvim bolestima, tako da ne samo da pratimo već i pokrećemo svetske trendove“, rekao je dr Vladimir Miklič, rukovodilac Odeljenja za uljane kulture Instituta, predsednik organizacionog odbora Konferencije i predsednik borda Međunarodne asocijacije za suncokret (ISA).\nPoseban kuriozitet je to da je Institut za ratarstvo i povrtarstvo u Novom Sadu prvi put u istoriji održavanja Konferencije odabran i prepoznat da bude domaćin po drugi put, što govori o značaju Instituta, u svetskim okvirima, kada su u pitanju istraživanja na suncokretu.\n„Veliko mi je zadovoljstvo što smo podržali ovakav jedan međunarodni skup, a podržavaćemo i sve ostale, jer je posle izazova pandemije važno da se naučnici sretnu uživo i razmene iskustva i znanje.\nPosebno mi je drago što je organizator naš naučni institut jer doprinos koji oni donose naučnoj zajednici, ali i privredi i mi ćemo nastaviti da ulažemo u nauku i u mlade kadrove“, izjavila je Marijana Dukić Mijatović, državna sekretarka u Ministarstvu prosvete, nauke i tehnološkog razvoja.\nKonferencija traje do 23. juna 2022. godine, a poslednjeg dana održavanja, u sredu, biće organizovan Dan polja suncokreta u okviru Odeljenja za suncokret.\nTom prilikom biće prikazana svetska kolekcija hibrida suncokreta, kao i najveća kolekcija divljih vrsta suncokreta u Evropi koja je, kažu na novosadskom Institutu za ratarstvo i povrtarstvo, izuzetno važna za dalje genetsko istraživanje i stvaranje novih hibrida suncokreta u uslovima sve većih izazova usled klimatskih promena i novih bolesti koje napadaju ovu globalno važnu industrijsku biljku.


Podržaće protestnu blokadu - Radio Luna\nPočetna Zlatiborski okrug Bajina Bašta, Požega, Kosjerić, Arilje Podržaće protestnu blokadu\nNarodna stranka Užice podržava najavljenu protestnu blokadu koja se planira za subotu u 14 časova na Zlatiborskom putu, saopštili su iz Gradskog odbora te stranke.\n– Srbija se nalazi u verovatno najmračnijem trenutku u novijoj istoriji kada su sve institucije države zloupotrebljene i stavljene u funkciju Rio Tinta i drugih predatora na prirodu Srbije, kao i domaćih kriminalaca. Nelegitimna Skupština Srbije je usvojila protivustavni Zakon o referndumu i Zakon o eksproprijaciji kojima se, suštinski, ukida republika i pravo svojine. Oni su pravna osnova za pretvaranje naše domovine u koloniju i način da se izdaja zemlje sprovede “po zakonu”, navela je predsednica Gradskog odbora Narodne stranke Užice Ivana Parlić dodavši da su blokade širom zemlje izraz nepristajanja i bunta nepokornog srpskog naroda i slobodnih građana Srbije.\nPodsetimo, kod Ložioničkog mosta u Užicu, kod nadvožnjaka na Zlatiboru, u Novoj Varoši i Prijepolju posredtsvom durštvenih mreža i ekoloških organizacija je najavljena blokada puteva 4. decembra u 14 sati.\nIz Inicijative za Požegu su saopštili da će Požežani i ove subote iskazati nezadovoljstvo urušavanju vladavine prava i da će ponovo odgovoriti na poziv organizacije Kreni-Promeni koji je usledio nakon najave i potom izglasavanja Zakona o referendumu i narodnoj inicijativi i Zakona o izmenama i dopunama Zakona o eksproprijaciji.\n– Cilj je da se ti zakoni stave van snage, napomenuli su iz Inicijative za Požegu na društvenoj mreži Fejsbuk uz apele građanima da se uzdrže od bilo kog vida nasilja i da nezadovoljstvo iskažu na miran način.\nProtest i u Zlatiborskom okrugu, MUP uveo broj za prijavu nasilja i blokada saobraćaja


Kurs i obuka za - Portugalski kao strani jezik\nKurs portugalskog - Portugalski kao strani jezik - Audio verzija\nSvi kandidati koji poseduju određena znanja portugalskog jezika, a žele da poseduju i zvanično priznat sertifikat, odnosno diplomu o stepenu znanja ovog jezika, mogu da polažu jedan od sledećih ispita : CIPLE, DEPLE, DIPLE, DAPLE i DUPLE. Jedini uslov koji je obavezan, jeste da kandidatima portugalski jezik nije maternji.\nU zavisnosti od stepena znanja zavisiće i koji ispit kandidati polažu. Svi ispiti se organizuju dva puta godišnje, a neophodno je da kandidati blagovremeno izvrše prijavu za polaganje u ovlašćenoj instituciji. Termin za prijavu je u većini slučajeva 30 do 45 dana pre zakazanog termina polaganja ispita.\nPripremna nastava nije obavezna, ali se mahom preporučuje za polaganje viših nivoa ispita, ukoliko kandidat ne poseduje dovoljna znanja, a ima potrebu za sticanjem sertifikata o višim nivoima poznavanja portugalskog kao stranog jezika.\nKoji sve nivoi ispita postoje\nUkupno je 5 ispita provere znanja portugalskog kao stranog jezika, a za svaki se stiče određeni međunarodno priznat sertifikat.\nPrvi nivo je CIPLE (Certificado Inicial de Portugues Lingua Estrangeira), odnosno Osnovni sertifikat o znanju portugalskog kao stranog jezika. DEPLE (Diploma Elementar de Portugues Lingua Estrangeira) je sledeći nivo, a kandidat po uspešno položenom ispitu stiče Osnovnu diplomu o poznavanju portugalskog kao stranog jezika. Zatim sledi DIPLE (Diploma Intermedio de Portugues Lingua Estrangeira), kojom se stiče Diploma o srednjem nivou poznavanja portugalskog kao stranog jezika. DAPLE (Diploma Avancado de Portugues Lingua Estrangeira) je sledeći nivo, a po uspešno položenom ispitu kandidat stiče Diplomu o naprednom poznavanju portugalskog kao stranog jezika i najviši nivo je DUPLE (Diploma Universitario de Portugues Lingua Estrangeira), nakon čijeg uspešnog polaganja kandidat stiče Univerzitetsku diplomu o poznavanju portugalskog kao stranog jezika.\nKako izgledaju ispiti\nU zavisnosti od toga za koji ispit se kandidati odluče, zavisiće i način provere.\n1. CIPLE (Certificado Inicial de Portugues Lingua Estrangeira)\nOvaj ispit odgovara A 2 nivou po pravilima CEFR - a (The Common European Framework of Reference for Languages), odnosno Zajedničkog evropskog referentnog okvira za jezike. Provera u okviru ovog ispita podrazumeva proveru čitanja i pisanja, za koju je namenjeno oko 75 minuta, zatim proveru slušanja za koju je namenjeno oko 30 minuta i proveru konverzacije, koja traje od 10 do 25 minuta.\nU okviru prve oblasti se proverava čitanje kratkih tekstova, poput obaveštenja i javnih odredbi. Tekstovi koji se odnose na proveru oblasti slušanja se uglavnom odnose na opštu oblast života i obrazovanje, dok se provera konverazcijskih veština vrši u paru, a u interakciji sa ispitivačem o određenoj temi koja je bliska kandidatima.\nDa bi kandidat stekao Osnovni sertifikat o znanju portugalskog kao stranog jezika, neophodno je da uspešno uradi minimum 55% procenata ispita, kada dobija ocenu "prošao". Ukoliko uspešno uradi 70 do 84% testa dobija ocenu "dobro", a ukoliko uspešno uradi 85 do 100% ispita dobija ocenu "vrlo dobro", koja je ujedno i najviša ocena.\n2. DEPLE (Diploma Elementar de Portugues Lingua Estrangeira)\nOvaj ispit odgovara nivou B 1 po pravilima CEFR - a (The Common European Framework of Reference for Languages), odnosno Zajedničkog evropskog referentnog okvira za jezike, a da bi kandidat stekao Osnovnu diplomu o poznavanju portugalskog kao stranog jezika neophodno je da uspešno uradi minimum 55% ispita.\nProveravaju se sve četiri oblasti, kao kod većine ispita za sticanje sertifikata o ovom nivou poznavanja jezika, a provera oblasti Čitanje traje oko 30 minuta, oblasti Pisanje oko 60 minuta, dok je za proveru oblasti Slušanje namenjeno oko 40 minuta i za proveru oblasti Konverzacije, odnosno Govora oko 20 minuta.\nU okviru prve oblasti se provera čitanje i razumevanje pročitanog teksta, a uglavnom su u pitanju članci iz novina, brošura ili reklamni tekstovi. U okviru provere oblasti Pisanje kandidati imaju zadatak da napišu kraći tekst u kome će dati određene informacije ili mišljenje o zadatoj temi. Provera oblasti Slušanje podrazumeva slušanje audio zapisa poput vesti, najave nekog kulturnog događaja i slično, a od kandidata se traži da navede informacije koje su navedene u tom zapisu. Provera veština komunikacije se vrši u paru, u interakciji sa ispitivačem, a tema je uglavnom vezana za neki događaj iz studentskog ili ličnog života.\n3. DIPLE (Diploma Intermedio de Portugues Lingua Estrangeira)\nOvaj ispit odgovara nivou B 2 prema pravilima CEFR - a (The Common European Framework of Reference for Languages), odnosno Zajedničkog evropskog referentnog okvira za jezike, a kandidat po uspešno položenom DIPLE ispitu stiče Diplomu o srednjem nivou poznavanja portugalskog kao stranog jezika.\nIspit se sastoji od 5 oblasti i to : Čitanje (oko 45 minuta), Pisanje (oko 75 minuta), Gramatika i gramatička pravila (oko 45 minuta), Slušanje (oko 40 minuta) i Konverzacija (oko 20 minuta).\nU okviru provere prve oblasti kandidati čitaju dva kraća teksta iz novina i imaju obavezu da odgovre na sva pitanja o njima. U okviru oblasti Pisanje kandidati imaju zadatak da napišu dva kraća teksta i to : lično ili poslovno pismo dužine od 160 do 180 reči, kao i tekst iste dužine, stim što mogu da biraju vrstu teksta i to između narativnog, opisnog i argumentovanog teksta.\nProvera oblasti Gramatika i gramatička pravila podrazumeva rešavanje testa u kome su primeri vezani za gramatiku i upotrebu gramatičkih pravila portugalskog jezika. U okviru oblasti Slušanje kandidati slušaju tri vrste audio materijala i to : kratki tekstovi iz svakodnevnih životnih situacija, radijski tekstovi i kratak tekst sa neke konferencije. Potom imaju zadatak da navedu informacije koje su čuli u pomenutim tekstovima, odnosno izraze svoje mišljenje o njima, što spada u domen provere razumevanja odslušanog audio materijala. Provera u okviru poslednje oblasti podrazumeva rad u paru uz interakciju sa ispitivačem, a kandidati se najpre međusobno predstavljaju, te simuliraju rešavanje nekog problema odnosno planiranje određene aktivnosti, te odgovaraju na pitanja ispitivača.\n4. DAPLE (Diploma Avancado de Portugues Lingua Estrangeira)\nOvaj nivo spada u napredni nivo poznavanja portugalskog jezika, odnosno ekvivalent je C 1 ispitu prema pravilima CEFR - a (The Common European Framework of Reference for Languages) - Zajedničkog evropskog referentnog okvira za jezike , a kandidati po uspešno položenom DAPLE ispitu stiču Diplomu o naprednom poznavanju portugalskog kao stranog jezika.\nI u okviru ovog ispita se proveravaju iste oblasti kao i u prethodnom, stim što je satnica drugačija, pa je tako za Čitanje namenjeno oko 60 minuta, Pisanje oko 90 minuta, Gramatiku i gramatička pravila oko 60 minuta, Slušanje oko 40 minuta i Konverzaciju oko 20 minuta.\nOblast Čitanje podrazumeva čitanje dva teksta i proveru njihovog razumevanja do detalja, dok u oblasti provere pisanja kandidati imaju zadatak da napišu nekoliko kraćih tekstova, dužine od 200 do 230 reči na određenu temu. U okviru provere znanja gramatike kandidati rešavaju test, a u sledećem segmentu se proverava razumevanje odslušanog audio materijala, koji podrazumeva slušanje nekoliko kraćih radijskih tekstova, dijaloga i sadržaja konferencije. Provera veštine konverzacije se vrši u parovima, uz interakciju sa ispitivačem.\n5. DUPLE (Diploma Universitario de Portugues Lingua Estrangeira)\nNajviši nivo poznavanja portugalskog jezika kao stranog odgovara nivou C 2 prema pravilima CEFR - a (The Common European Framework of Reference for Languages), odnosno Zajedničkog evropskog referentnog okvira za jezike, a po uspešno savladanom ovom ispitu kandidat stiče Univerzitetsku diplomu o poznavanju portugalskog kao stranog jezika.\nDUPLE ispit podrazumeva proveru pet oblasti i to : Čitanje (oko 75 minuta), Pisanje (oko 105 minuta), Gramatika i gramatička pravila (oko 75 minuta), Slušanje (oko 40 minuta) i Konverzacija (oko 20 minuta).\nProvera čitanja se odnosi na proveru razumevanja pročitana 2 ili 3 teksta različite tematike, a u okviru provere oblasti Pisanje kandidati imaju zadatak da napišu tekst dužine 240 do 280 reči na različite teme, kao i da napišu jedan ili dva teksta dužine između 250 i 280 reči o rešavanju određenog zadatka. U okviru provere oblasti Gramatika i gramatička pravila kandidati rešavaju test, dok se provera oblasti Slušanje odnosi na proveru razumevanja odslušanog audio materijala (radijski tekst, izvod iz konferencije, tekstovi različite tematike). Provera veština komunikacije se sastoji iz tri dela i radi se u paru. Prvi deo podrazumeva konverzaciju između kandidata i ispitivača o ličnoj identifikaciji i određenim karakteristikama. Drugi deo se odnosi na prezentovanje određene teme i treći podrazumeva interakciju između kandidata i ispitivača o temi koja je prezentovana.\nSpisak gradova za kurs i obuku za portugalski kao strani jezik


Ponovo radi fabrika peleta u Srebrenici - Akta.ba\nPonovo radi fabrika peleta u Srebrenici\n23.07.2014. 09:35 / Izvor: SRNA\nHolanđanin Marijus de Vilt prodao je partnerima svoje akcije u fabrici peleta u Loznici i taj kapital uložio u kupovinu fabrike sa istim proizvodnim programom u Zelenom Jadru kod Srebrenice, koja je je počela probni rad pod nazivom "Eko-M".\nVilt je rekao Srni da će u probnom periodu fabrika proizvoditi 1,5 tona peleta za sat i da će uskoro instalirati još jednu presu čime će riješiti "usko grlo" i time omogućiti proizvodnju četiri tone peleta za sat, jer je sva ostala oprema projektovana na taj obim proizvodnje.\n"U prvoj fazi osposobljavanja fabrike uložiću 300.000 evra za nabavku prečistača za izduvne gasove i prašinu, te za spoljno uređenje fabrike i fabričkog kruga, nabavku zaštitne opreme i poboljšanje uslova rada zaposlenih i otvaranje radničke menze", naveo je Vilt.\nZa planirani povećani obim proizvodnje ovoj fabrici godišnje će biti potrebno oko 60.000 metara kubnih drveta, što srebreničko Šumsko gazdinstvo "Drina", prema sadašnjem obimu sječe i eksploatacije šume, ne može obezbijediti, pa Vilt sirovinu namjerava obezbjeđivati i iz drugih šumskih gazdinstava i od vlasnika privatnih šuma sa područja regije Birač.\n"Cilj je da ostvarim dobru saradnju sa ovom lokalnom zajednicom i njenim stanovništvom, jer ovdje želim investirati i raditi `na duže staze", naglasio je Vilt.\n#fabrika peleta Srebrenica\nFirma Eko-M iz Srebrenice vraća radnike s biroa u proizvodnju\nU Srebrenici otvorena fabrika za proizvodnju peleta\nU Srebrenici krenula sa radom fabrika za proizvodnju peleta


Otvorena registracija za kinesko-srpsku konferenciju o saradnji u oblasti zelene energije\nMinistarstvo rudarstva i energetike Republike Srbije, Nacionalna uprava za energetiku Kine i Ambasada Narodne Republike Kine u Srbiji, uz podršku Privredne komore Srbije organizuju video konferenciju o zelenoj energiji.\nVideokonferencija pod nazivom „Kinesko-srpska videokonferencija o saradnji u oblasti zelene energije” će se održati 12. oktobra 2021. godine, u onlajn formatu, putem Zoom platforme u periodu od 09 do 13 časova.\nKako organizatori navode, konferencija treba da doprinese unapređenju postojećih i uspostavlјanju novih poslovnih veza i definisanju budućih pravaca privredne saradnje u oblasti energetike Narodne Republike Kine i Republike Srbije sa posebnim osvrtom na ulaganja u obnovlјive izvore energije i identifikacije konkretnih mogućnosti za realizaciju zajedničkih projekata u narednom periodu.\nPrijava učešća se vrši isklјučivo elektronskim putem na mail: energetika@pks.rs , a učešće je potrebno prijaviti najkasnije do petka 8. oktobra 2021. godine. Prijavlјenim učesnicima biće poslat imejl sa instrukcijama za pristup videokonferenciji.\nTagovi: konferencija, Ministarstvo rudarstva i energetike, Privredna komora Srbije\nPočetna » Vesti » Električna energija » Otvorena registracija za kinesko-srpsku konferenciju o saradnji u oblasti zelene energije


NSRS - Ukinuto vanredno stanje u RS, od sutra bez policijskog sata @ StartBiH.ba\nNSRS - Ukinuto vanredno stanje u RS, od sutra bez policijskog sata\n-Ostaje i dalje na snazi vanredna situacija - rekao je entitetski premijer i najavio da će sutra biti ukinuta zabrana kretanja od 22 do pet sati ujutro, odnosno policijski sat u RS.\n-Stanje nije kao što je bilo 10. marta ove godine. Nadam se da je RS prošla ono najgore - kazao je Višković i dodao da taj bh. entitet postupa u skladu s preporukama nadležne struke te slijedi primjere iz oktuženja.\nUsvojen je zaključak klubova poslanika vladajuće većine u Narodnoj skupštini Republike Srpske u kome se navodi da je "pravovremenim postupanjem sačuvano javno zdravlje građana i održana privredna aktivnost".\nTegeltija jedno potpisao, drugo kaže: VM BiH ipak treba donijeti posebnu odluku o sredstvima MMF-a


Na adresu Kontakt centra kontakt@uzmiracun.rs stiglo je i više od 70 upita, a građane najviše interesuje na koju adresu šalju koverte, kako da ih pravilno popune i da li su njihovi računi ispravni. Adresa koju treba upisati na prednjoj strani koverte je UZMI RAČUN I POBEDI 2020, dok je s druge strane obavezno čitko napisati ime i prezime, adresu kao i kontakt telefon pošiljaoca. Slanje koverata je potpuno besplatno.\nSvaka koverta treba da sadrži najmanje 10 fiskalnih računa ili 10 slipova, minimalne vrednosti od po 100 dinara, ne starijih od 1.septembra 2020. Fiskalne račune i slipove ne treba mešati u istoj koverti - primera radi, koverta sa 9 fiskalnih računa i jednim slipom smatraće se nevažećom. Kako prepoznati ispravan fiskalni račun i slip i odgovori na druga najčešća pitanja dostupni su na nacionalnom portalu www.uzmiracun.rs.\nImajući u vidu trenutnu epidemiološku situaciju, Vlada Republike Srbije još jednom apeluje na građane da pakovanje i adresiranje koverata obave u svojim domovima i popunjenu kovertu samo ubace u najbliže poštansko sanduče. Preporučuje se da se zatvaranje koverte sa 10 računa obavi čistih ruku uz pomoć selotejpa ili lepka kako bi se izbegla i najmanja moguća šansa za potencijalni kontakt virusa sa respiratornim putevima, nakon čega ponovo treba oprati ruke.\nIz Vlade napominju da učešće u nagradnoj igri ne podrazumeva nikakvo čekanje u redovima, pa čak ni ulazak u poslovnicu pošte s obzirom da se mogu koristiti bilo koje koverte i da nema potrebe za kupovinom ili lepljenjem markica – dovoljno je ubaciti ispravno popunjen koverat u jedan od preko 1.900 poštanskih sandučića koji su dostupni na otvorenom širom Srbije.\nVeoma je važno da se i u toku borbe protiv sive ekonomije ponašamo odgovorno i savesno i ne ugrožavamo sopstveno zdravlje i zdravlje ljudi oko nas, što je u ovom slučaju apsolutno moguće.\nVlada Republike Srbije je omogućila građanima da počevši od 15. oktobra, mogu slati koverte sa fiskalnim računima ili slipovima, a o tačnim datumima izvlačenja, koja će biti organizovana u živom prenosu na Radio televiziji Srbije, građani će biti uskoro obavešteni. Organizacija nagradne igre jedna je od aktivnosti predviđenih Nacionalnim programom za suzbijanje sive ekonomije.


Puče Poljska u Zrenjaninu: Srbiji se smeši Japan! | Balkan Handball\nHome / Ženski rukomet / Puče Poljska u Zrenjaninu: Srbiji se smeši Japan!\nPuče Poljska u Zrenjaninu: Srbiji se smeši Japan!\nU prvom meču baraža za odlazak na SP u Japan krajem ove godine, ženska reprezentacija Srbije deklasirala je Poljsku pred oko 2.500 navijača u zrenjaninskoj „Kristalnoj dvorani“, 33:19 (17:11).\nJedna od najboljih, ako ne i najbolja igra raspoloženih Srpkinja u prethodnih nekoliko godina rezultirala je ogromnim trijumfom, za čije će anuliranje Poljakinjama trebati čudo u revanšu, koji je na programu u četvrtak u Lublinu.\nSrbija 2/3, Poljska 4/7\nSrbija 6 min, Poljska 6 min\nKada je Kristina Graovac koja je započela među stativama dobila direktan crveni karton u trećem minutu, nakon što je u pokušaju da spreči kontru napravila prekršaj, teško da je iko mogao pretpostaviti kakva će rapsodija tima Ljube Obradovića uslediti.\nČelična odbrana od uvodnih minuta i nezaustavljiva Jovana Stoiljković odveli su domaćina na 5:1, a selektor Krovicki prinuđen je na prvi tajm-aut već u 11. minutu. Minut kasnije, postigle su prvi gol iz igre, stabilizovale se ali na kratko, pošto je Srbija u finišu prvog dela stekla maksimalnih plus šest, kada se razigrala maestralna Liščević.\nKako je počelo prvo, tako je startovalo i drugi poluvreme. Srbija je razbila Poljsku u svim segmentima, učinila da rival podseti na kadetski tim, i brzo stekla ogromnih plus 14.\n← Prethodni članak Zrenjanin prva stanica pred Tokio: Želimo pobedu pred punim tribinama\nNaredni članak → Crnogorke posle drame do SP 2019 – Nemice eliminisale Hrvatsku


POMOĆ ZA BOLNICE U SRPSKOJ I FEDERACIJI Iz EU stigla oprema vredna 1,3 miliona evra\nEU je dopremila u Sarajevo donaciju u opremi namenjenu za borbu protiv korona virusa vrednu 1,3 miliona evra koja će narednih dana biti distribuisana bolnicama širom Republike Srpske i Federacije BiH (FBiH), a, između ostalog, sadrži 28 visokokvalitetnih respiratora, 20 ultrazvučnih aparata i 2.000 pulsnih uređaja za merenje nivoa kiseonika u krvi.\nOprema će, u skladu sa principima raspodele koje je odobrio Savet ministara, biti raspoređena zdravstvenim centrima u Doboju, Tuzli, Bihaću, Trebinju, Bijeljini, Istočnom Sarajevu, Sarajevu, Foči i Mostaru, odnosno bolnicama sa kapacitetima za intenzivnu negu.\nIsporuci opreme prisustvovali su šef Delegacije EU u BiH Johan Satler, ministar inostranih poslova u Savetu ministara Bisera Turković i rezidentni predstavnik UNDP-a u BiH Steliana Nedera, prenosi Srna.\nSatler je ocenio da je reč o značajnoj pomoći BiH u vreme kada raste broj zaraženih virusom korona i kada je prosek godina obolelih sve niži.\nTurkovićeva je zahvalila za vrednu opremu i istakla da je reč o sofisticiranim uređajima, gotovo najboljim koji se mogu naći na svetskom tržištu, koji dolaze u BiH u vreme porasta broja obolelih.\nDoleteo A 330 iz Šangaja i doneo pomoć\nAFERA KOJA POTRESA FBiH Za nabavku respiratora stiglo osam "nevidljivih" prijava i jedna od "Srebrene maline"\nPRAŽNJENI DEVIZNI RAČUNI Radnice banke osumnjičene za nestanak novca sa računa Gačana\nPolicija u saradnji sa Tužilaštvom utvrđuje okolnosti pod kojima je sa računa Gačana nestalo više od 60.000 KM iz banke u ovom mestu.


HP MultiSeat rešenje unapređuje školsku nastavu na računarima – Personal magazin\nKompanija Hewlett-Packard organizovala je predavanje „HP MultiSeat“, koje je držao Romuald Josien, HP menadžer razvoja sektora virtualizacije klijenata, za Evropu, Bliski Istok i Afriku u okviru ComTrade Fabrike znanja. Stručnjak…\nKompanija Hewlett-Packard organizovala je predavanje „HP MultiSeat“, koje je držao Romuald Josien, HP menadžer razvoja sektora virtualizacije klijenata, za Evropu, Bliski Istok i Afriku u okviru ComTrade Fabrike znanja. Stručnjak za tanke klijente i multiseat rešenja predstavio je najnovija HP tehnološka dostignuća, koja omogućavaju, pre svega, školama da sprovode programe za više korisnika uz maksimalnu efikasnost i uštedu energije.\nNamenjen školama kojima je potrebno jednostavno i pristupačno rešenje, HP MultiSeat koristi kapacitet jednog personalnog računara kako bi kreirao ambijent u kome se više korisnika veoma lako snalazi. Smanjenje ukupnog broja računara u nastavi skraćuje vreme koje je potrebno za upravljanje sistemom, održavanje računara i instaliranje novih verzija programa. Sada je omogućeno učenicima da zajednički rade na istom zadatku i međusobno razmenjuju sadržaj i aplikacije.\nZa instaliranje dodatnih mesta, tj. dodatnih računara u učionici nije potrebno posedovati napredna znanja iz oblasti informacionih tehnologija. Jednostavna instalacija se vrši preko USB uređaja, a uređaji koji imaju pristup HP MultiSeat t100 ThinClient-u, poseduju Windows operativni sistem na koji je većina korisnika navikla. HP MultiSeat rešenje će im sada omogućiti lakši zajednički rad, što će skratiti vreme koje je potrebno da provedu na rešavanju određenog zadatka.\nDodatna prednost ovog rešenja je smanjenje troškova električne energije za gotovo 80 odsto, kao i smanjenje zvučnog zagađenja i emitovanja toplotne energije za više od 90 odsto u odnosu na tradicionalno okruženje većeg broja računara.\nHP MultiSeat rešenje dostupno je od ove godine i na srpskom tržištu, tako da će naše škole moći da probaju i iskoriste sve prednosti ove moderne tehnologije.\nHP MultiSeat rešenje unapređuje školsku nastavu na računarima was last modified: September 9th, 2010 by Redakcija\nHewlett-PackardHPHP MultiSeatHP MultiSeat t100Romuald JosienThinClient\nCanon predstavlja dva nova i-SENSYS kompaktna štampača


Jakovljević u Prijepolju: Vučić pomaže strancima, a ne svojim poljoprivrednicima | Двери\nČlan predsedništva Srpskog pokreta Dveri, Milovan Jakovljević, govorio je u sredu na prvom protestu 1 od 5 miliona, održanom u Prijepolju.\nJakovljević, koji se bavi proizvodnjom malina, okupljenima je poručio da država ne stoji iza svojih poljoprivrednika.\n„Stranci u Srbiji dobijaju besplatnu infrastrukturu, jeftine sirovine i jeftinu radnu snagu. Oslobođeni su poreza, imaju slobodno tržište i subvencije od šest do 28 hiljada evra po jednom radnom mestu. A šta dobijaju srpski poljoprivrednici, preduzetnici i seljaci? Dobijaju nelojalnu konkurenciju“, istakao je Jakovljević, koji se potom direktno obratio i predsedniku Srbije, Aleksandru Vučiću.\n„Zašto Aleksandre Vučiću ne daš ljudima u Prijepolju deset hiljada evra po radnom mestu? Zašto teraš omladinu iz Srbije u tuđinu? Zbog čega srpski seljak plaća najskuplju naftu u Evropi? Zašto plaćamo TV pretplatu preko električnog brojila? Zašto ne zaštitiš domaću proizvodnju, srpskog radnika, srpskog seljaka, već štitiš strance i svoje kriminalce?“\nPored Jakovljevića, na prvom protestu u Prijepolju, prisutnima su se obratili i organizator Aleksandar Drobnjak, kao i Slađana Stanković, predsednica Skupštine poljoprivrednih proizvođača Zapadne Srbije.\nLokalne vestiMilovan JakovljevićpoljoprivredaPrijepoljeVučić


Beta 21. marta 2018. 08:15\nIzraelska vojska potvrdila je danas da je 2007. godine izvela vazdušni udar u Siriji u kome je uništeno postrojenje za koje se veruje da je nuklearni reaktor, čime je skinut veo tajnosti sa jedne od najmisterioznijih operacija u novijoj istoriji.\nIako se uveliko verovalo da je Izrael iza vazdušnog udara koji se dogodio 6. septembra te godine, ta zemlja nikada ga nije javno komentarisala.\nMedjutim, sada je obelodanjeno da je osam aviona tipa F-15 izvelo vazdušne napade na postrojenje u regionu Deir el-Zour 450 kilometara severoistočno od Damaska uništivši ono što se gradilo godinama i očekivalo se da postane operativno krajem 2007. godine.\nIzraelska operacija je bila jedna od najvećih tajni te zemlje i nije jasno zašto je sada obelodanjena.\nVojska to nije saopštila, ali se veruje da je objavljivanje informacije povezano s izlaskom memoara bivšeg premijera Izraela Ehuda Olmerta. On je taj udar naredio i nagoveštavo ga godinama.\nTakodje bi moglo biti upozorenje Iranu koji se u Siriji bori na strani snaga sirijskog predsednika Bašara el Asada. Sirija i Izrael su ljuti neprijatelji, navodi AP.\nTokom gradjanskog rata u Siriji koji traje sedam godina Izrael je izveo više od 100 vazdušnih udara od kojih je većina, kako se veruje, bila usmerena na konvoje oružja namenjene proiranskom Hezbolahu.\nU vreme udara 2007. Sirija je optužila Izrael da je prodro u njen vazdušni prostor, ali nije rekla šta je bio cilj udara koji je umnogome podsećao na izraelski napad na iranska nuklearna postrojenja u izgradnji 1981. godine.\n„Poruka od napada 2007. godine na reaktor je da Izrael neće tolerisati konstrukciju koja može da predstavlja egzistencijanu pretnju“, naveo je danas komandant izraelske vojske general potpukovnik Gadi Ajzenkot.\nOn je dodao da je to bila poruka i 1981. i da je to poruka i napada na sirijsko postrojenje i buduća poruka izraelskim neprijateljima. Takodje rekao da je to bio najveći izraelski udar na Siriju od rata 1973. godine i da svako ko je bio umešan znao da može da izazove novi.


Sala Doma kulture u Gračanici bila je mala da primi sve ljubitelje folklora. Sadašnji rukovodioci ovog KUD-a postarali su se da svoju vernu publiku najpre podsete na početke rada, osvrnuli se na istoriju društva i fotografijom prikazali bitne činjenice, a onda je počeo folklorni spektakl.\nKoncert je otvoren najstarijom koreografijom "Igre iz Sićeva", a zatim su mladi igrači izveli i ostale koreografije igara iz svih krajeva koje godinama vredno spremaju. Prisutni su uživali u dvočasovnom programu.\n“U ovom sam društvu od svoje osme godine, dakle gotovo ceo svoj život”, ponosno ističe Dragan Ćirković, jedan od rukovodilaca i dodaje: “Drago mi je što smo uspeli da sačuvamo tradiciju od zaborava. Iako smo prolazili kroz mnoge teške situacije, mi smo ovo društvo održali, vratili staru slavu i ubuduće ćemo se truditi da se ne zaboravi ono što su naši preci radili, ali i da naše mlade članove podstaknemo da krenu našim putem”, naglašava Ćirković.\nUporni u svojoj nameri mladi folkloraši sa zadovoljstvom prihvataju ulogu čuvara tradicije i narodnih igara.\n“Sreća je biti deo ovog KUD-a, pored očuvanja tradicije, što nam je cilj, česti nastupi u mnogim mestima pružaju mogućnost upoznavanja nekih novih ljudi, druženja”, kaže Lazar, jedan od članova.\nSpecijalni gosti na ovogodišnjem koncertu bili su članovi KUD-a "Kopaonik" iz Leposavića, čiji rukovodilac Đorđe Lakušić nosi veoma lepe uspomene iz KUD-a “Branko Medenica”.\n“U Medenici sam počeo, tu sam naučio prve korake folklora, mnogo sam u ovom društvu naučio, to je životna škola. Srećan jubilej, želim im puno uspeha u daljem radu. Moram da napomenem da kulturno-umetnička društva imaju veliki značaj kada je očuvanje tradicije i kulture u pitanju, zato treba negovati to”, rekao je Lakušić.


6. decembar 2017. Predsednik Odbora za evropske integracije u razgovoru sa predsednicom Odbora za međunarodne odnose Parlamenta Gruzije\nPredsednik Odbora za evropske integracije razgovarao sa predsednicom Odbora za međunarodne odnose Parlamenta Gruzije\nNa marginama Međunarodne parlamentarne konferencije "EU i partneri - prihvatanje raznolikosti radi jačeg jedinstva", u Tbilisiju, u Gruziji, predsednik Odbora za evropske integracije Nenad Čanak održao je bilateralni satanak sa predsednicom Odbora za međunarodne odnose Parlamenta Gruzije Sofi Katsarovom. Na samom početku Čanak je posebno naglasio da je Republika Srbija odlučna na svom putu ka članstvu u Evropskoj uniji.\nRazgovarali su i o činjenici da Evropska unija trenutno ima svojih unutrašnjih problema i da bi države koje su u procesu integracija trebale u Briselu zajedno da pokreću pitanja koja su za njih bitna i da u rešavanje ovih pitanja uključe i prijatelje iz Evropske unije. Sagovornici su zaključili da je nasilno menjanje državnih granica neprihvatljivo. Na kraju sastanka predloženo je da odbori nastave saradnju kako u procesu evropskih integracija obe zemlje, tako i po svim drugim pitanjima.\nDrugog dana konferencije učesnici su imali priliku da nastave razgovore o daljem razvoju odnosa između Evropske unije i njenih partnera, o problemima koji prate ove odnose, kao i da razgovaraju o budućnosti Evropske unije kao takve.


Filip Moris podržava razvoj preduzetništva - Nira Press\nPočetna » Filip Moris podržava razvoj preduzetništva\nKonkurs za osmi ciklus nacionalnog donatorskog programa Pokreni se za posao, koji sprovodi nevladina organizacija Eneka, uz podršku kompanije Filip Moris u Srbiji traje od 25. oktobra do 31. januara.\nProgram podržava pokretanje i unapređivanje malih i porodičnih preduzeća u Srbiju. Građani koji imaju kreativne preduzetničke ideje mogu da se prijave na konkurs na sajtu www.pokrenisezaposao.rs\nU okviru Programa Pokreni se za posao ove godine će 100 preduzetnika dobiti bespovratna sredstva za kupovinu opreme za pokretanje ili unapređenje biznisa. Oni će moći da pohađaju obuke i dobiće savete stučnjaka za osnivanje i upravljanje firmama. Ovaj program je pokazao da u Srbiji postoji veliki broj ljudi sa održivim preduzetničkim idejama.\n– Veoma smo ponosni na rezultate 606 biznisa koje smo do sada podržali, U tim preduzećima zaposleno je više od 2.000 ljudi. U godini preduzetništva pokrećemo još jedan ciklus podrške preduzetnicima koji počinju da razvijaju poslovne ideje, rekla je Ivana Radmilac Đurđić, menadžer komunikacija za jugoistočnu Evropu kompanije Filip Moris.


RTS :: Na RTS-ov konkurs za "Pesmu Evrovizije 2019" prijavilo se 76 učesnika\nBeovizija 2019 Na RTS-ov konkurs za "Pesmu Evrovizije 2019" prijavilo se 76 učesnika\npetak, 23. nov 2018, 16:47 -> 18:25\nNa RTS-ov konkurs za "Pesmu Evrovizije 2019" prijavilo se 76 učesnika\nKonkurs za "Pesmu Evrovizije 2019" završen je 15. novembra, a danas su otvorene sve pošiljke koje su stigle na adresu Radio-televizije Srbije.\nNa konkurs se prijavilo 76 učesnika, a selekciona komisija koju su činili muzički urednici RTS-a preslušala je sve pristigle numere.\nSvi radovi su potpisani šifrom tako da su imena autora nepoznata. Nakon izbora kompozicija od strane selekcione komisije pristupiće se otkrivanju identiteta autora muzike i teksta. Finalna selekcija i proces izbora predstavnika Srbije na takmičenju za Pesmu Evrovizije 2019. biće naknadno objavljen.\nNa 64. "Pesmi Evrovizije", koja se pod sloganom "Dare to Dream" - "Usudi se da sanjaš", sledeće godine održava 14, 16. i 18. maja u Tel Avivu, u Izraelu, učestvovaće 42 zemlje.\n(petak, 23. nov 2018, 19:18) - anonymous [neregistrovani]


28 Aug 2019 Komentara (0)Wiener Stadtische Osiguranje / Wiener / VIG / VIG Grupa / Vienna Insurance Group /\n"Uz značajan rast dva ključna parametra, premije i dobiti, i pre i nakon oporezivanja, možemo govoriti o vrlo pozitivnim polugodišnjim rezultatima. Uprkos većim isplatama šteta zbog vremenskih nepogoda, kombinovani koeficijent ostaje stabilan iz godine u godinu. Zadržaćemo svoj fokus na optimizaciji poslovnog modela u smislu šteta i troškova tako da i dalje sledimo dostizanje ciljanog koeficijenta od 95% u 2020. godini. Uvereni smo da ćemo ostvariti ciljeve za 2019. Grupa cilja obim premije od 9,9 milijardi evra i dobit pre oporezivanja između 500 i 520 miliona evra. Povoljno ekonomsko okruženje u regionu srednje i istočne Evrope podržava naš optimizam. U julu 2019. godine Bečki institut za međunarodne ekonomske studije saopštio je da je usporavanje rasta daleko manje nego što se očekivalo u srednjoj, istočnoj i jugoistočnoj Evropi. Prognoze za većinu zemalja revidirane su prema gore “, izjavila je Elisabeth Stadler, CEO Vienna Insurance Group.\nVIG je tako povećao premijski prihod u ovom periodu za oko 300 miliona evra ili 5,8%, na 5,4 milijarde evra. Svi segmenti doneli su dobit, uključujući i životno osiguranje sa jednokratnim uplatama premije, gde premije godinama padaju. Pokretači rasta bili su neživotni segment, osiguranje automobila (i obavezno i kasko osiguranje) i zdravstveno osiguranje. Bugarska, Poljska i baltičke zemlje zabeležile su posebno ohrabrujući rast premija. Obim premije u kompanijama srednje i istočne Evrope, prilagođen za prvu konsolidaciju kompanija u Poljskoj, na Baltiku i Bosni i Hercegovini, organski je porastao za 4,1%.\nKonsolidovana dobit pre oporezivanja dostigla je 257,1 miliona evra, što je povećanje od čak 10,5%. Strategija VIG-a za postizanje profitabilnog rasta odražava se i na rezultat nakon oporezivanja koji je u prvoj polovini 2019. godine poboljšan takođe za 10,5% na 151 milion evra.\nKombinovani koeficijent Grupe bio je 96,4%, slično prošlogodišnjim 96,3%, uprkos negativnom uticaju većih troškova zbog šteta od jakog snega i oluje Eberhard. Vrlo pozitivan razvoj kombinovanog koeficijenta ostvaren je u baltičkim državama (pad od 3,8%), Bugarskoj (pad za 3,5%) i nizu drugih tržišta, uključujući i Nemačku, gde je ukupan pad bio 6,8%.


Prvi dečiji Pop-up festival u Srbiji - Dečiji kulturni centar Majdan\nPrvi Pop-up Dečiji festival u Srbiji održaće se 20. novembra na Međunarodni dan deteta u Dečijem kuluturnom centru “Majdan” u Beogradu. Time će se naša zemlja pridružiti globalnoj misiji za razvoj emocionalne inteligencije dece i omladine, koja se odvija u više od 150 zemalja širom sveta uz podršku UNICEF-a i sa vizijom da Konvencija o pravima deteta Ujedinjenih nacija dobije svoju punu realizaciju.\nOvo je Festival za decu i sve one koji vole decu i rade sa decom, jer je emocionalno sazrevanje proces koji iziskuje razvoj emocionalne pismenosti svih, a koji jedini može dovesti do stvaranja boljeg, bezbednijeg i srećnijeg sveta za svu decu na Zemlji.\nFestival će, u 10 časova, otvoriti Irena Vujović, predsednica beogradske opštine Savski venac, opštine koja je podržala inicijativu agencije New level i njenog direktora Ivane Kuzmanović, organizatora ovog jedinstvenog događaja.\nBogat program organizovan u 15 stanica kojima će se kretati emocionalni istraživački vozić, odvijaće se sve do 18 časova.\nUčesnike Festivala, decu i odrasle, dočekaće više od 30 volontera programa Emocionalna energo terapija i transformacija, Ljubivoje Ršumović, legenda dečijeg pesništva i proze, Sandra Aresnijević glumica, Centar za kreativnu edukaciju “Kuća znanja”, dečija izdavačka kuća "Enco books", Klub za kreativno druženje “Vijuganje”, Danilo Anđelković, violinista, mr Aleksandra Lekić slikarka, prim. dr Anđelka Kolarević psihijatar i psihoterapeut, psiholog Dragana Nikolić, Kreativni gradski centar i drugi.\nU festivalski osmišljenom prostoru DKC “Majdan” deca će kroz predstavu, muziku, likovni izraz, projekciju kratkog crtanog filma, mini radionice i pisanu reč učiti o važnosti osećanja, njihovom izražavanju, komuniciranju i kultivisanju, a odrasli dobiti nove uvide i znanja kako da sa svojom decom u ulozi roditelja i vaspitača ovu misiju kontinuirano sprovode još bolje i posvećenije.\n- Čovečanstvu nikada nije manjkalo pameti; ono što je izazvalo i izaziva patnje na svim nivoima jeste nedostatak emocionalne zrelosti i sa njom povezanog razvoja svesti kao i empatije i milosrđa - osnovnih vrednosti svake ljudske zajednice - kaže Ivana Kuzmanović, organizator Festivala.\nPozivamo sve mališane, tinejdžere, vaspitače, pedagoge, trenere, roditelje, bake, deke, tetke i ostale, da dođu na ovaj razigrani festival i sa njega ponesu slatkiše, balone, nova znanja, iskustva i uvide u ono što istinski žele i vole, i da tako opremljeni lakše ostvare svoje sadašnje i buduće snove.\nGrupne posete škola i vrtića molimo da se najave radi bolje organizacije.\nSajam inovacija 2019.\nBesplatni program tokom letnjeg raspusta 2019. godine\nOtvoreni čas joge\nPsihološko glumačka radionica\nApsArt škola roditeljstva kroz igru i dramu\nMeđunarodni dan deteta obeležen u DKC Majdan\n© Copyright 2019 Dečiji kulturni centar Majdan


Centralizacija informacija, hapšenja i govor mržnje tokom vanrednog stanja našli svoje mesto u izveštaju EK - European Western Balkans\nBEOGRAD – Objavljivanje izveštaja Evropske komisije o napretku zemalja Zapadnog Balkana ove godine došlo je sa zakašnjenjem usled pandemije koronavirusa. I pored tog kašnjenja, Evropska komisija detaljno je izvestila o odlukama Vlade i Kriznog štaba, koje su ograničile ili ugrozile demokratstka prava, ali i proevropsko opredeljenje Srbije.\nU izveštaju se navodi da iako je Vlada Srbije nastavila da posmatra evropske integracije svojim strateškim ciljem, po izbijanju pandemije visoki zvaničnici su davali izjave koje nisu bile u skladu sa ovom strateškom opredeljenošću.\nEvropska komisija konstatovala je da je Srbija nastavila sa intenzivnim odnosima i strateškim partnerstvima sa nizom zemalja širom sveta, uključujući Rusiju, Sjedinjene Američke Države i Kinu.\n„Saradnja sa Kinom povećala se tokom krize koronavirusa, koju je obeležila prokineska i evroskeptična retorika visoko rangiranih državnih zvaničnika“, naveli su iz Evropske komisije.\nIz Brisela su naglasili da je Vlada nametala stroge mere, a da je njihova opravdanost često bila predmet osporavanja domaćih, ali i stranih aktera.\n„Vlasti su nametnule široke mere, ograničavajući osnovne slobode, uključujući i strogi policijski čas. Adekvatnost i proporcionalnost nekih od ovih mera osporavana je od nekoliko domaćih i međunarodnih organizacija“, navodi se u izveštaju Evropske komisije.\nOvogodišnji izveštaj Evropske komisije najniže ocene Srbiji je dao u tzv. političkim kriterijumima. Takva evaluacija ne iznenađuje, s obzirom na to da su najvažnija politička tela, poput Narodne skupštine, bila u potpunoj blokadi po izbijanju pandemije.\nEvropska komisija navela je da je tokom vanrednog stanja bila ograničena nadzorna funkcija Parlamenta, što je jedna od njegovih najvažnijih uloga u sistemu podele vlasti.\n„Nakon izbijanja krize, vanredno stanje proglašeno je 15. marta, zajedničkom odlukom predsednika, premijera i predsednika parlamenta. Parlament se sastao posle nešto više od šest nedelja nakon uvođenja vanrednog stanja, što je ograničilo njegovu mogućnost da nadgleda izvršnu vlast tokom ovog perioda“, navodi se u izveštaju.\nKomisija je primetila i da je Parlament na posebnoj sednici usvojio i odobrio sve odluke Vlade tokom vanrednog stanja, uključujući i njegovo uvođenje, a samo nedelju dana kasnije ono je i ukinuto.\nCentralizacija informacija, hapšenje novinara, govor mržnje prema zaraženima\nTokom vanrednog stanja koje je uvedeno zbog širenja COVID-19, odlukom Vlade uspostavljena je centralizacija informacija i centralizovani informacioni sistem. Prema tom sistemu, zdravstvene ustanove, kao i laboratorije, čuvale su lične podatke osoba zaraženih koronavirusaom.\nEvropska komisija u svom izveštaju navela je da su takve informacije redovno prosleđivane Ministarstvu zdravlja, u statističke svrhe, ali i da je Ministarstvo unutrašnjih poslova takve informacije posedovalo, zbog nadzora mera izolacije i samoizolacije.\nMeđutim, u svom izveštaju Komisija je zabeležila i slanje SMS poruka od strane Kriznog štaba, koja je pri tom stizala samo korisnicima državne mobilne mreže Telekom.\n“Vladin Krizni štab poslao je SMS poruku o epidemiološkoj situaciji svim korisnicima državne mobilne mreže Telekom, dok poruka nije poslata preko ostalih mobilnih operatera. Takođe, vlasti su najavile prećenje mobilnih telefona građana iz srpske dijaspore koji su se vratili u zemlju”, navodi se u izveštaju.\nU ovom delu Komisija je podsetila na poštovanje zakonitog, ograničenog i proporcionalnog korišćenja osetljivih ličnih podataka u skladu sa Zakonom o zaštiti podataka o ličnosti, na šta je apelovao i Poverenik za zaštitu podataka o ličnosti.\nEvropska komisija osvrnula se i na odluku Vlade da po uvođenju vanrednog stanja, 28. marta donese uredbu o centralizaciji informacija o pandemiji u ruke Vlade i Kriznog štaba, a ta oduka povučena je 2. aprila.\nMesto u izveštaju Evropske komisije našlo je hapšenje novinarke Ane Lalić, nakon objavljenog članka koji govori o nedostatku zaštitne opreme u Kliničkom centru Vojvodine.\n“Iako je krivična prijava protiv nje, zbog širenja panike, povučena mesec dana kasnije, novinarka je od tada i dalje bila žrtva kampanje blaćenja, verbalnog zlostavljanja i pretnji, uključujući i zvaničnike sa vrha”, stoji u izveštaju EK.\nEvropska komisija zaključila je da su koronavirus i mere vlasti tokom pandemije rezultirale pogoršanjem ekonomske sitaucije medija u Srbiji, koji su pogođeni kritičnim smanjenjem prihoda od oglašavanja.\nPored medija, Komisija je zabeležila i povećan broj diskriminacije, govora mržnje tokom vanrednog stanja koji su bili usmereni prema zaraženim koronavirusom, starijim osobama, onima koji su se vratili iz inostranstva u Srbiju, ženama, LGBTI.\nCOVID-19izveštaj Evropske komisijevanredno stanje


Italija odbila rešenje za Kipar formiranjem dve zasebne države\nBeta 9. marta 2021. 21:10\nItalijanski ministar inostranih poslova rekao je danas tokom posete Nikoziji da njegova zemlja ne odobrava bilo kakva rešenja problema etnički podeljenog Kipra koja ne bi bio u skladu s rezolucijama Ujedinjenih nacija.\nLuidji Di Majo rekao je da je svom kiparskom kolegi Nikosu Hristodulidisu preneo da Italija „vrlo odlučno odbija“ bilo kakve predloge koji su „van parametara postojećih sporazuma i odluka Ujedinjenih nacija“.\nTurska i kiparski Turci sada traže da se odustane od predloženog formiranja grčko-turske federacije na Kipru što bi bilo kompromisno rešenje za okončanje 60-godišnje podele te istočnomediteranske ostrvske države, posle mnogobrojnih rundi bezuspešnih pregovora pod okriljem UN. Oni kažu da bi dve nacionalne zajeednice, umesto ponudjene federacije, trebalo da se dogovore o formiranju dve zasebne, ravnopravne države.\nŠef UN Antonio Guterres biće domaćin neformalnog sastanka suparničkih strana 27. i 29. aprila u Ženevi, kao i „garantora“ nezaisnosti te ostrvske države – Grčke, Turske i njenog bivšeg kolonijalnog vladara, Velike Britanije, da bi se procenili izgledi za nastavak pregovora o rešenju.\nPoslednji veliki pokušaj rešavanja je propao 2017, a neslaganje je raspaljeno prošlogodišnjom napetošću sporom oko rezervi gasa i nafte u podmorju istočnog Sredozemlja.\nLider otcepljenih kiparskih Turaka Ersin Tatar je rekao da ne želi da se Evropska unija na bilo koji način uključi u pregovore jer smatra da je pristrasna prema Grcima pošto su i Kipar i Grčka članice EU. Od 2004. godine, kada je Kipar primljen u EU, samo međunarodno priznata Republika Kipar uživa pune beneficije članstva koje su uskraćene severnom delu te ostrvske države, koji je pod okupacijom Turske.\nMedjutim, šef spoljnih poslova EU, Žozep Borel je ove nedelje rekao da je podeljeni Kipar „očigledno problem EU“ i da što se pre EU „potpuno uključi u pregovore, to bolje“.\nOgromna većina kiparskih Grka odbacuje svaki dogovor kojim bi se legitimisala podela ostrva.\nDi Majo je rekao da su on i Hristodulidis razgovarali i o jačanju saradnje u energetici pošto su italijanska kompanija „Eni“ i njen partner „Total“ iz Francuske osigurali prava na istraživanje nafte i gasa unutar ekskluzivne ekonomske zone Kipra.\nTurska koja ne priznaje Republiku Kipar kao državu, osporava zahteve kiparske vlade na te vode, insistirajući da krše prava kiparskih Turaka na potencijalno rudno bogatstvo. Ankara takođe tvrdi da je veći deo kiparske ekonomske zone njen i tamo je slala svoje brodove za istraživanje i bušenje podmorja uz pratnju Ratne mornarice.\nDi Majo je rekao da je naglasio „potpunu solidarnost“ s Kiprom zbog tih „provokacija i jednostranih akcija“ koje štete suverenim pravima ostrva i koje se „ne mogu tolerisati“.\n„Mora biti jasno da Italija stoji uz Kipar i Grčku protiv bilo kakvog kršenja njihovih prava“, rekao je Di Majo.\nItalijanski ministar je rekao i da njegova zemlja u potpunosti podržava predlog EU za održavanje multilateralne konferencije o istočnom Sredozemlju.


Roming vodič za Zapadni Balkan - TeleSrbija\nTraži dobar provod a ne Wi-Fi!\nRoming vodič za Zapadni Balkan\nBezbrižno letovanje uz posebne uslove rominga\nAko ste krenuli na letovanje, ili planirate odlazak, ova godina je posebna jer je ukinuta posebna naplata rominga u zoni Zapadni Balkan, što će Vam olakšati korišćenje usluga Vašeg mobilnog operatora u romingu bez dodatnih troškova.\nBrzi linkovi: MTS, Yettel, A1 Srbija\nZona Zapadni Balkan\nZona obuhvata sledeće države i teritoriju: Srbija, Crna Gora, Bosna i Hercegovina, Severna Makedonija, Albanija i AP Kosovo i Metohija.\nRoming kao kod kuće (RLAH) označava tarifiranje saobraćaja u romingu kao da ste taj saobraćaj ostvarili u svojoj državi u matičnoj mreži operatora.\nDakle - saobraćaj se naplaćuje kao da ste u Srbiji, a možete biti na plaži u Crnoj Gori.\nInternet saobraćaj i FUP\nU romingu Vam kod nekih operatora nije dostupan sav Internet saobraćaj iz tarife već smanjena količina. Ovo ograničenje se naziva FUP - Fair use policy (politika poštene upotrebe).\nKod operatora MTS (Telekom Srbija) dostupan Vam je sav Internet saobraćaj iz tarife, iz dodataka kao i iz promocija "Stotka net" i "Kuća časti" (novogodišnja promocija 2020-2021. godine).\nInternet saobraćaj iz dodataka "Podeli net", kao i iz BOX 4 paketa ("4uBOX4") nije dostupan u romingu.\nYettel ograničava količinu Internet saobraćaja u tarifi.\nTabelu postpaid tarifa i količine Interneta u roming zoni Zapadni Balkan možete pronaći na ovom linku. Za Internet tarife pogledajte na ovom linku.\nSav saobraćaj iz tarifnih dodataka nije dostupan, već određena količina koju možete videtu u tabeli na ovom linku.\nA1 Srbija (ranije Vip mobile) takođe ograničava količinu Internet saobraćaja u tarifi. Konkretna količina Internet saobraćaja zavisi od Vašeg tarifnog paketa koji imate - spisak možete pronaći na ovom linku.\nPrepaid korisnicima nije omogućen saobraćaj u romingu.\nKod svih operatora dostupna je celokupna količina minuta i SMS poruka iz tarife u romingu.\nBitno je da znate da se samo pozivi ka Srbiji ne naplaćuju — pozivanje brojeva iz zemlje u kojoj se nalazite u romingu će se naplatiti po ceni međunarodnog poziva!\nDetaljnije informacije o romingu u zoni Zapadni Balkan možete pronaći u našem tekstu na tu temu.\nSvakako preporučujemo da se konsultujete sa Vašim mobilnim operatorom ukoliko imate dodatnih pitanja.


Od avgusta YouTube Go aplikacija neće biti dostupna\n04. 05. 2022 19:50\nYouTube Go zauvek nestaje u avgustu. YouTube tim je najavio da povlači "light" alternativu svojoj glavnoj aplikaciji, uglavnom zato što je tokom godina postala nepotrebna.\nYouTube Vanced se gasi "zbog pravnih razloga"\n14. 03. 2022 11:07\nPopularna aplikacija YouTube Vanced se gasi, nakon pravne prijetnje od Google-a. Kreatori Vanced-a su otkrili da će projekat biti ugašen u narednim danima, a svi linkovi za preuzimanje će biti uklonjeni.\nInstagram povlači Boomerang i Hyperlapse iz prodavnica aplikacija\n09. 03. 2022 12:40\nInstagram se ne pozdravlja samo sa IGTV aplikacijom, jer kako piše TechCrunch, mnogi su primijetili da su Instagram-ove samostalne aplikacije Boomerang i Hyperlapse nestale iz prodavnica aplikacija.\nĐaci aplikacijom povezuju tražioce i davaoce krvi\n23. 02. 2022 21:00\nDOBOJ - Dvogodišnja borba sa virusom korona dala je ideju trojici učenika Saobraćajne i elektro škole da kreiraju humanu aplikaciju Sanguis, koja povezuje tražioce i dobrovoljne davaoce krvi.\nDojče telekom pravi kovid aplikaciju za SZO\n23. 02. 2022 14:01\nBERLIN - Svjetska zdravstvena organizacija (SZO) potpisala je ugovor sa kompanijom "T-sistems", podružnicom "Dojče telekoma", o razvoju softverskog rješenja za globalnu elektronsku verifikaciju sertifikata o vakcinaciji protiv kovida 19, saopštila je danas njemačka firma.\nTrampova aplikacija od danas u Apple prodavnici\n21. 02. 2022 07:37\nVAŠINGTON - Aplikacija "Truth Social" koju je pokrenuo bivši američki predsjednik Donald Tramp mogla bi danas da se nađe u Apple prodavnici, javio je Rojters.\nAplikacija za gledanje filmova pratiće oči korisnika kroz kameru\n14. 02. 2022 20:00\nMoviePass, usluga koja je korisnicima omogućavala jeftino gledanje filmova, ali je ugašena 2019. godine, vraća se kao aplikacija koja će pratiti oči korisnika kako bi osigurala da gledaju reklame.\n08. 02. 2022 19:00\n08. 02. 2022 17:22\nPopularni servis pronalazi načine da zaštiti mlađe korisnike od neprikladnog sadržaja.\nWhatsApp radi na novoj funkciji koja može potpuno promijeniti grupne četove\n04. 02. 2022 14:45\nO ovoj funkciji se pričalo mjesecima, a njena rana iteracija pojavila se u beta verziji aplikacije još u novembru. Ali nove beta verzije pokazuju da ne samo da je još uijvek u procesu, već da joj se dodaju i novi alati.\n03. 02. 2022 13:26\nMinistar unutrašnjih poslova Republike Srpske Dragan Lukač izjavio je juče da više od 2.000 građana koristi aplikaciju "Sky" koja je poznata po tome da je koriste organizovane kriminalne grupe. Do sada je otkriveno da su putem ove aplikacije dogovarane velike pošiljke droge, ali i svirepa ubistva.\nLukač o akciji "Staza": Među uhapšenima ima onih povezanih i sa ubistvima\n02. 02. 2022 14:57\nBANJALUKA - Ministar unutrašnjih poslova Republike Srpske Dragan Lukač rekao je danas da je u BiH više od 2.000 ljudi koristilo kriptovane telefone i aplikaciju "Skaj" za kriminalne aktivnosti i da niko od njih ne može da bude zaštićen.\nApple prodavnica aplikacija će postati manje pretrpana\n31. 01. 2022 09:30\nApple je predstavio novu funkciju, koja će kompanijinoj App Store prodavnici aplikacija podršku i az apliakcije koje nisu izlistane.\n27. 01. 2022 15:02\n20. 01. 2022 11:03


dusan kovacevic exit\nOsnivač EXIT festivalaDušan Kovačević proglašen je jednim od najuticajnijih ljudi evropske muzičke i manifestacione industrije u 2021. godini od strane čuvenog američkog magazina Pollstar. Ovaj vrhunski medijski autoritet na polju muzičke industrije, s tradicijom dugom čak četrdeset godina, objavio je inauguralnu međunarodnu evropsku listu od dvadeset ličnosti koje „predvode, inspirišu i pomeraju muzičku i manifestacionu industriju napred“. Na listi se,pored čelnika Exita,nalazi i Emma Banks, više puta proglašavana za vodećeg evropskog muzičkog agenta, na čijem rosteru su velikani kao što su R.H.C.P, Kylie Minogue, Katy Perry, Muse, Florence + The Machine, i mnogi drugi.\nKako se navodi u uvodniku Pollstara, ova lista predstavlja profesionalce u industriji koji su pokazali izuzetnost u domenu liderstva, vizije, strateškog menadžmenta, kreativnosti i inovacije. Pored Dušana Kovačevića i Emme Banks, na listi se nalaze i čelnici najvećeg svetskog koncertnog giganta Live Nation za Veliku Britaniju, kontinentalnu Evropu, Bliski Istok i AfrikuDenis Desmond i John Reid, direktor vodeće evropske tiketing agencije CTS EventimKlaus-Peter Schulenberg,direktor Lowlands festivala i Mojo ConcertsaEric van Eerdenburg,izvršni direktor Evropskih festivalaJim King, direktor Festival RepublicaMelvin Benni direktorka Superblooma i Goodlive-aFruzsina Szép.\n„Neizmerno sam ponosan što me je Pollstar, jedan od vodećih svetskih stručnih muzičkih magazina, svrstao među dvadeset najuticajnijih ličnosti koje ’predvode, inspirišu i pomeraju evropsku muzičku i manifestacionu industriju napred’. Pored ličnog priznanja, ovo je nagrada i za EXIT i sve naše fanove, čija je podrška bila ključna u borbi da se festival desi ove godine“,napisao jeDušan Kovačević na svom zvaničnom Instagram profilu.\nExit Dušan Kovačević\nU intervjuu koji je dao za poslednje izdanje Pollstara, Dušan Kovačević je na pitanje kako je motivisao tim tokom pandemije istakao: „U našem regionu smo naviknuti na velike krize. Govorio sam im da ako postoji iko na celom svetu ko će organizovati festival ove godine, znam da ćemo to biti mi! Rekao sam im da čvrsto veruju u to da će se festival desiti i da su čuda moguća ako imamo snažnu veru, bez obzira koliko spoljašnje okolnosti izgledale nepovoljno“.\nEkipa Pollstara ispratila je ovogodišnje izdanje EXIT festivala, koje je opisala kao „istorijski događaj“, i u svojim izveštajima naglasila da su svedočili održavanju prvog evropskog festivala posle skoro 18 meseci tišine na kontinentu. Oni su istakli kako „EXIT ostaje simbol nezavisnosti Srbije, njenog gostoprimstva i revolucionarnog duha“, te da je festival„ponovo 2021. godine postigao nešto revolucionarno, slaveći svoju 20. godišnjicu s masom ljudi željnom ponovnog ujedinjenja“.\nOvogodišnji EXIT privukao je pažnjui drugih velikih svetskih medija,među kojima je i BBC, za koji se Dušan Kovačević sa Tijanom T uključio uživo u prvi program. O Exitu su izveštavali i drugi vodeći britanski informativni i muzički mediji, kao što suGuardian, NME, IQ Mag, DJ Mag i Mixmag, te američki Billboard, Variety i Pollstar,holandskiAlgemeen Dagblad, kineski Guangming Daily, i mnogi drugi.\nPored priznanja Pollstara za Dušana Kovačevića, EXIT je višestruki dobitnik titule za najbolji evropski festival i brojnih drugih prestižnih nagrada.


Za osam mjeseci pet povreda sa smrtnim ishodom | Palelive.com\nPočetna Novosti Republika Srpska Za osam mjeseci pet povreda sa smrtnim ishodom\nBANJALUKA – Pet povreda na radu sa smrtnim ishodom evidentirano je u Republici Srpskoj za osam mjeseci ove godine, a bilo ih je i u septembru i oktobru, rekla je danas pomoćnik ministra za rad i zapošljavanje Republike Srpske Mira Vasić.\nVasićeva je rekla novinarima u Banjaluci da je u tom periodu evidentirano i 649 lakših povreda na radu, kao i 47 teških povreda na radu.\nOna je tokom konferencije o strategiji zaštite i zdravlja na radu za period 2021-2024. godina rekla da je ova Strategija, koju je uradilo Ministarstvo rada i boračko invaldiske zaštite sa socijalnim partnerima, predstavljena svim subjektima koji se bave ili ih se tiče oblast zaštite na radu.\nPrema njenim riječima, dokument sadrži i posebne ciljeve poput izrade centralnog registra povreda na radu, saradnje svih aktera na tržištu rada koji se bave oblašću zaštite i zdravlja na radu, te usaglašavanja akata na pravnom tekovinom EU u ovoj oblasti.\nPredsjednik Saveza sindikata Republike Srpske Ranka Mišić istakla je važnost ovog dokumeta čija bi primjena trebalo da dovede do novog Zakona o zaštiti i zdravlju na radu, a on do niza podzakonskih akata kako bi se ova oblast bolje uredila.\nOna je dodala da je riječ o oblasti koja nije u fokusu interesovanja i onih koji bi trebalo da budu zainteresovani i da se time bave, a to su lica u privrednim društvima zadužena za zaštitu na radu, kao i samih poslodavaca.\nKonferecnija je organizovana povodom Evropske nedjelje zaštite i zdravlja na radu.\nMinistarstvo rada i boračko invaldiske zaštite\nPrethodni članakOrganizovan okrugli sto „Prevencija korupcije u zdravstvenom sistemu BiH“\nNaredni članakZa šest mjeseci suficit od 123.410 KM\nZaražena 223 lica, 18 preminulo


EU nastavila podršku reformi predškolskog obrazovanja - Ekonomija - Dnevni list Danas\nPočetna » Ekonomija » EU nastavila podršku reformi predškolskog obrazovanja\n1Piše: Beta 09. marta 2020. 14.38\nŠef Delegacije EU u Srbiji Sem Fabrici rekao je da je projekat pokrenut kako bi deci i vaspitačima pružili neophodne alate za njihov rad.\n„Zato smo ovim projektom obuhvatili više od 50 opština, biće uključeno oko 40.000 a EU je kroz ovaj program obezbedila igračke, nameštaj i IT opremu“, kazao je Fabrici.\nKako je navedeno u saopštenju, Šarčević je objasnio da su igračke, nameštaj i IT oprema za 56 predškolskih ustanova u 55 gradova u Srbiji deo pomoći EU u skladu sa novim programima predškolskog vaspitanja i obrazovanja.\nPrema njegovim rečima, cilj novih osnova programa koji se naziva „Godine uzleta“ je razvoj i dobrobit deteta kroz integrisani pristup učenju, povezivanje igre i drugih aktivnosti, kao i izgradnja smislenih odnosa sa vršnjacima i odraslima u prostoru koji je inspirativan.\nMinistarka za evropske integracije Jadranka Joksimović istakla je da je ovakav projekat konkretno ulaganje u brigu o ljudima sa ciljem da u ranom razvoju decu pripremimo za nova znanja i veštine, kao i nove načine učenja koji će ih sačekati u osnovnoj školi sa reformom obrazovanja.\nPored opreme, koju su dobile predškolske ustanove iz najsiromašnijih opština u Srbiji, realizuje se i novi EU projekat „Podrška reformi sistema predškolskog vaspitanja i obrazovanja u Srbiji“ u okviru koje će oko 1.500 vaspitača i stručnih saradnika iz ovih opština biti obučeno da razvija profesionalne kompetencije za kvalitetno inkluzivno predškolsko vaspitanje i obrazovanje.\nOd 2003. godine, EU je donirala za reformu sektora obrazovanja više od 100 miliona evra – za unapređenje predškolskog vaspitanja i obrazovanja, reformu srednjeg stručnog obrazovanja i obrazovanja odraslih, renoviranje i opremanje škola i fakulteta, podršku inkluzivnom obrazovanju, navedeno je u saopštenju.\nEU, Jadranka Joksimović, Mladen Šarčević, Obrazovanje, predskolske ustanove, reforme\n10. marta 2020. u 07.58\nPrema predškolskom obrazovanju i vaspitanju ministarstvo na čijem je čelu danas gospodin Šarčević,uvek je imalo maćehinjski odnos.\nNauka je rekla da se ličnost formira baš u ovom životnom dobu,zato nesme biti sve jedno da li i kako rade vaspitači u vaspitnim ustanovama. Nesme biti takođe svejedno dali u Beogradu vaspitač ima dest do petnaest hiljada veću zaradu u odnosu na unutrašnjost Srbije,a danas je baš tako. Ovim se deskridituju oni koji rade u unutrašnjosti Srbije,a i deca u unutrašnjosti nisu i ne mogu biti deca drugog reda. Sa decom mogu uspešno da rade samo oni čija su deca i porodice finansijski stabilne,a dali je to slučaj? Pa nisam baš sasvim siguran.


Mora da plati pola miliona za grejanje koje ne koristi\ngood college essay sports\nVi ste ovde: Početna Mora da plati pola miliona za grejanje koje ne koristi\nMora da plati pola miliona za grejanje koje ne koristi\nIako od grejne sezone 2012. godine ne koristi centralno grejanje, odlukama nadležnih sudova, penzioner Momir Mirković iz Negotina dužan je da plati čak 687.000 dinara Javnom preduzeću za komunalne delatnosti Badnjevo iz Negotina.\nTu sumu je, naime, JKP Badnjevo obračunalo kao trošak za uslugu grejanja njegovog domaćinstva u periodu 2012-2016. godina, piše list Danas. Apsurd je u tome što ni to komunalno preduzeće ni nadležni sudski organi ne spore da on nije koristio centralno grejanje u tom periodu, već svoj stan zagreva na drva, ali se pozivaju na odluku Skupštine opštine Negotin po kojoj potrošač nije imao pravo da se isključi sa centralnog grejanja u periodu kada je Mirković to učinio. Da apsurd bude veći, aktuelni Zakon o zaštiti potrošača omogućava da se korisnik jednostrano isključi sa sistema centralnog grejanja, ali sud to uopšte nije uzeo u obzir.\nViši sud u Negotinu je 2. novembra doneo konačnu odluku po kojoj se odbacuje Mirkovićeva žalba na odluku nižih sudskih instanci, što faktički znači da je dužan da plati novčani iznos koji od njega potražuje JKP Badnjevo. U svom obraloženju Viši sud u Negotinu ističe da "tuženik koji je podneo zahtev za isključenje nije sačekao da dobije odgovor, odnosno da ga tužilac zvanično isključi, već se samoinicijativno isključio sa sistema grejanja, a da u to vreme nije imao zakonsko pravo da to učini, te je odgovoran za nastale posledice takvog ponašanja".\nViši sud se pri tome poziva na važeću Odluku o izgradnji, održavanju i korišćenju sistema grejanja u opštini Negotin. U JKP Badnjevo tvrde da su 2009. i 2013. godine donete odluke koje su zabranjivale isključenje sa mreže centralnog grejanja te da Mirković nije imao zakonsko pravo na to. Međutim, Momir Mirković negira takvo tumačenje i dodaje da je odluka Višeg suda u Negotinu nepravedna i pristrasna.\n"Pod brojem jedan, nije tačno da ja nisam sačekao zahtev za isključenje. Ja sam taj zahtev predao nadležnima u tom preduzeću 12. septembra 2012. godine, međutim nikada mi nije odgovoreno na njega. Zahtev sam predao u vreme dok nije trajala grejna sezona. Dakle, na vreme sam obavestio nadležne da želim da se isključim sa mreže i tek nakon što sam to učinio, angažovao sam majstore da to učine. Takođe, aspolutno nije tačno da postoje bilo kakve odluke opštine Negotin iz 2009. i 2013. godine o zabrani isključenja sa mreže daljinskog grejanja. Postoji samo takva odluka iz 1998. godine. Međutim, sud nije mogao da presudi po njoj jer Zakon o zaštiti potrošača ima prednost nad bilo kakvom opštinskom odlukom, a taj akt mi dozvoljava da se jednostrano isključim sa mreže daljinskog grejanja. Takođe, kako je moj komšija mogao da bude skinut sa mreže daljinskog grejanja pre nego što sam ja to učinio, a za mene važe drugačija pravila? Navodne odluke iz 2009. i 2013. godine koje to zabranjuju su izmišljene i nijedna od njih nije korišćena kao dokaz na suđenju", ističe Mirković.\nGoran Papović, predsednik Nacionalne organizacije potrošača Srbije, kaže za Danas da bilo kakva odluka opštine ne može da bude starija od zakonskog rešenja.\n"Samim tim, u konkretnom slučaju je potrošač iz Negotina apsolutno u pravu. Ima pravo da jednostrano raskine ugovor sa komunalnim preduzećem, a ono nema pravo da mu pod bilo kakvim izgovorom naplati uslugu koju mu ne pruža", navodi Papović. U komunalnom preduzeću nisu odgovorili na pitanja novinara.


Candy CSO C8DF-S mašina za sušenje veša cena, cene Srbija, prodaja Beograd Novi Sad Niš\nCandy CSO C8DF-S mašina za sušenje veša cene\nCandy CSOC8DFS Punjenje veša Frontalno, Energetski razred B, Kapacitet sušenja 8 kg... specifikacija\ncena od 31.990,00 do 34.990,00 din | prodavnica (3)\nTrenutno nemamo slike za Candy CSO C8DF-S\ncena od 31.242,00 din\nEPonuda nije internet prodavnica već Vam omogućava da brzo i lako nađete Candy CSO C8DF-S mašina za sušenje veša po najjeftinijoj ceni. Naš cilj je da kupci budu što bolje informisani o ponudi Candy mašina za sušenje veša CSO C8DF-S na tržištu Srbije. Vrlo lako nalazite željeni proizvod za kategoriju Mašine za sušenje veša cene, ne morate da lutate od sajta do sajta za Candy Mašine za sušenje veša, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Candy CSO C8DF-S mašina za sušenje veša sa PRODAVCEM. EPonuda ne može da garantuje potpunu tačnost specifikacije i slika za Candy CSO C8DF-S mašina za sušenje veša. Pre kupovine, podatke za Candy mašina za sušenje veša CSO C8DF-S proverite na sajtu PROIZVOĐAČA.


U okviru manifestacije „Pesnička štafeta“, koja je zbog epidemiološke situacije izazvane koronavirusom sa proleća pomerena na jesen i tako postala jesenji pesnički maraton, predstavnici Gradske narodne biblioteke „Žarko Zrenjanin“ posetili su učenike Osnovne škole „Servo Mihalj“ u Mužlji.\nNjima se ovom prilikom pridružila i pesnikinja Elizabeta Georgiev, koja je zajedno sa učenicima ove škole, posadila drvo u „Aleji pesnika“. Goste je u ime domaćina pozdravio direktor škole, Atila Molnar, dok je učenik četvrtog razreda Aleksa Felbab pročitao jednu pesmicu.\nZANIMLJIVOSTI O „ALEJI PESNIKA“\nViše od četiri decenije dvorište Osnovne škole „Servo Mihalj“ u Mužlji, koja se nalazi u istoimenoj ulici, krase brojna stabla posađena u sklopu „Aleje pesnika“.\nTagovi aleja pesnikagnb žarko zrenjaninmuzljapesnička štafetaservo mihaljVesti Zrenjaninzrenjanin\nU Melencima pronađena beživotna tela supružnika


Holandija ipak daje zeleno svjetlo Crnoj Gori\nMinistar pravde Duško Marković sastao se sa ministrom bezbjednosti i pravde Holandije, Ivom Ostelenom, kada je saopšteno da Holandija podržava Crnu Goru na njenom evropskom putu\nDragana Babović, Tina Radulović\n30.11.2011. 20:51h Ažurirano: 30.11.2011. 20:51h\nHolandski parlament odlučio je da Crnoj Gori ipak da zeleno svjetlo za otpočinjanje pregovora za članstvo u Evropskoj uniji, što je izneneđenje ako se uzme u obzir prošlonedjeljni stav parlamentarnog odbora da je za to još rano.\nPoslanik parlamenta u Hagu Hari van Bomel kazao je “Vijestima” da je tokom "načelne rasprave" većina poslanika “u osnovi podržala otvaranje pregovora sa Crnom Gorom”.\nO Crnoj Gori biće još riječi na plenarnom zasjedanju holandskog parlamenta 7. decembra.\nRanije danas, ministar pravde Duško Marković sastao se sa ministrom bezbjednosti i pravde Holandije, Ivom Ostelenom, kada je saopšteno da Holandija podržava Crnu Goru na njenom evropskom putu, ali da je "potreban ubjedljiviji napredak".\n"U svijetlu predstojećeg sastanka Savjeta EU, Ostelten je naglasio da holandska vlada podržava Crnu Goru na njenom evropskom putu, ali da, ipak, krajnja odluka o otvaranju pregovora Crne Gore umnogome zavisi od stava Parlamenta Holandije.\nIvo Osteltenpristupni pregovoriHolandijaCrna Gora EUDuško Marković\n15.10. 14:48 h\t289\t130798\n15.10. 12:46 h\t353\t102438\n15.10. 17:00 h\t286\t82005\n15.10. 15:18 h\t66\t64651


VS u vojno-savetodavnoj misiji EU u CAR\nBeta 5. jula 2015. 09:55\n„Učešće Vojske Srbije u izgradnji i očuvanju mira u regionu i svetu u okviru multinacionalnih operacija predstavlja drugu misiju VS koja se zasniva na procenama bezbednosne i odbrambene situacije a na osnovu Strategije nacionalne bezbednosti i Strategije odbrane Srbije. Angažovanje u multinacionalnim operacijama svrstava Srbiju u red ravnopravnih partnera zemalja članica UN i EU u očuvanju i izgradnji mira u regionu i u svetu“, kazao je Krivokapić agenciji Beta.\n„Trenutno je angažovano 336 pripadnika ministarstva odbrane i VS u deset misija UN i EU, od Konga, Liberije, Obale slonovače, Centralnoafričke republike, Libana, Bliskog istoka, Kipra do Somalije i Malija. Godišnjim planom upotrebe VS i drugih snaga odbrane omogućeno je učešće i u drugim misijama u kojima trenutno nismo angažovani“, naveo je Krivokapić.\n„To znači da na osnovu procene da je potrebno još mirovnjaka za neku misiju, UN mogu pozvati Srbiju da pošalje svoje predstavnike. I misije EU funkcionišu po principu poziva a naše učešće u misiji EU u Centralnoafričkoj republici, koja je uvrštena u plan upotrebe pripadnika VS i drugih snaga odbrane za učešće u multinacionalnim operacijama za 2015. godinu, realizuje se na osnovu poziva koji je Srbiji uputila Visoka predstavnica EU za spoljnu politiku i bezbednost Federika Mogerini“, kazao je Krivokapić i dodao da su pripadnici Ministarstva odbrane i VS već učestvovali na svim pripremnim konferencijama za tu misiju EU.\nKako je istakao, učešće u multinacionalnim operacijama i iskustva koja pripadnici Ministarstva odbrane i Vojske Srbije steknu na terenu, imaju „neprocenjivi značaj za unapređenje sistema odbrane“.\n„Rad u multinacionalnom okruženju i iskustva sa terena pospešuju interoperabilnost jedinica VS i podstiču sve njene pripadnike za dalje učešće u tim misijama. Strane armije sa kojima učestvujemo u mirovnim misijama, prihvataju srpskog vojnika kao odgovornog, časnog i izuzetnog profesionalca. Nema srpskog mirovnjaka koji se vrati iz misije bez odličja zasluženog u njoj“, dodao je Krivokapić.


BRANKO RIHTMAN: Potrebno vakcinisati oko 70 posto populacije u BiH da bi se stekla imunizacija | Tacno.net\nAutor 👤Gordana Katana 25.12.2020. u 13:52\nVeć od početka pandemije bilo je jasno da je jedini način da se ovo završi razvijanje vakcine, a s obzirom da sam u nauci, znam koliko je teško naći dobrovoljce za istraživanja. Tako da kad već nisam radio direktno na vakcini, riješio sam da učestvujem kao dobrovoljac, kaže Rihtman\nPiše: Gordana KATANA- InfoRadar\nPandemija izazvana koronavirusom nije zaobišla nijedan dio planete, a nakon što je nedavno odobreno prvo cjepivo svijet se pita može li se predvidjeti koliko će trebati vremena da se vakciniše dovoljan broj populacije kako bi se život vratio u normalu.\nNa to pitanje naučnik Branko Rihtman, Bosanac sa engleskom adresom, jedan od dobrovoljaca koji je ranije primio „oxfordsku vakcinu“, navodi da sve zavisi „od brzine proizvodnje vakcine, mogućnosti distribucije, mogućnosti različitih zemalja da nabave vakcine i spremnosti stanovništva različitih zemalja da se vakcinišu“.\nBIO DOBROVOLJAC ZA „OKSFORDSKU“ VAKCINU\nRihtman, inače mikrobiolog po struci, upozorava i na određenu vrstu odgovornosti naprednih i bogatih zemalja da omoguće siromašnijim zemljama da dođu što prije do cjepiva, jer nam je svima u interesu da pandemija stane.\nInače, ovaj bh. naučnik, koji živi u Coventryju u Velikoj Britaniji i radi za Univerzitet Warwick, u žižu ovdašnje javnosti došao kao jedan od dobrovoljaca koji je u testnoj fazi primio Astra Zeneka (Oksford) vakcinu protiv koronavirusa.\nSvoju odluku pojasnio je kratkim obrazloženjem da se više plašio da se ne zarazi koronavirusom, nego da primi vakcinu.\n„Već od početka pandemije bilo je jasno da je jedini način da se ovo završi razvijanje vakcine, a s obzirom da sam u nauci, znam koliko je teško naći dobrovoljce za istraživanja. Tako da kad već nisam radio direktno na vakcini, riješio sam da učestvujem kao dobrovoljac“, rekao je Rihtman.\nPola godine kasnije s njim smo razgovarali neposredno nakon što je Velika Britanija 8. decembra bila prva zemlja u svijetu koja je počela s masovnim cijepljenjem Pfizerovim cjepivom protiv COVID -19, a kako bi nam pojasnio način djelovanja samog cjepiva u zaštiti od zaraze.\nRihtman: Naučnici su optimistični da bi vakcina mogla da da dugotrajnu zaštitu\nRihtman pojašnjava da je imuni sistem jako komplikovan, te je stoga veliki problem postići balans između sistema koji je dovoljno osjetljiv da bi spriječio zarazu izvana, ali bio i dovoljno neosjetljiv da ne bi napadao vlastiti organizam.\n„U tu svrhu mi posjedujemo stečeni imuni sistem – izlaganje različitim patogenima (virusima/bakterijama/gljivicama) koje uzrokuju bolesti, trenira nas imuni sistem da ih pri sljedećem susretu prepozna i alarmira odbrambene sisteme tijela da ih unište. Vakcina je na neki način varanje ovog sistema, jer izlaže imuni sistem nečemu što vrlo slići patogenima ali ne izaziva bolest. Tako nas imuni sistem ‘uči’ da prepozna patogene, bez da smo morali da obolimo od njih. Prije su u vakcinama to bile same ćelije bakterija ili virusi koji izazivaju bolest, a koje su prije toga neutralizovane (ubijene), danas to postižemo uz pomoć naučnih i tehnoloških dostignuća na malo drugačije načine“, pojašnjava Rihtman.\nU međuvremenu cijepljenje stanovništva počelo je i u SAD-u, a prema dostupnim podacima od 27. decembra cijepljenje će početi i u državama članicama Evropske unije. Jedno od pitanja koje u vezi s tim najčešće postavlja jeste i koliko dugo će ovo cjepivo garantovati zaštitu?\nRihtman pojašnjava da u ovom trenutku na to pitanje ne postoji odgovor zato što nije prošlo dovoljno vremena. Dodaje da cjepivo pruža zaštitu barem nekoliko mjeseci od trenutka cijepljenja.\n„Također znamo da virus koji izaziva COVID-19 ne mijenja bjelančevine na svojoj membrani, preko kojih ih antitijela prepoznaju, u toj mjeri da bi učinio vakcinu kratkotrajnom, kao sto to radi, na primjer, virus gripe. Zato su naučnici optimistični da bi vakcina mogla da da dugotrajnu zaštitu, ali to se mora pokazati i u praksi“, navodi Rihtman.\nOPASNOST OD ANTIVAKSERA\nIako se svjetska naučna zajednica u punom kapacitetu od izbijanja koronavirusa angažovala na pronalaženju cjepiva, pandemija je, nažalost, dobila i značajnu političku dimenziju i pretvorila se u svojevrsnu utrku „istoka i zapada“, odnosno Rusije i država EU i SAD-a. Tako je ovog mjeseca i Rusija počela cijepljenje Sputnjikom -5, iako je ostalo krajnje nejasno postoji li dovoljno relevantnih istraživanja koja garantuju njegovu efikasnost. Ovo je izuzetno bitno tim prije jer se u Srbiji i bh. entitetu RS najavljuje da bi i ova vacina mogla biti dostupna.\nAko postoje takva istraživanja, kaže Rihtman, njihovi rezultati nisu objavljeni na način na koji se to zahtijeva od organizacija koje proizvode vakcinu. Bilo koji ljekarski tretman, a posebno vakcine, moraju da prođu određeni proces provjere, kako u naučnim krugovima, tako i u regulacionim tijelima, da bi bili sigurni da su performanse koje proizvođači tvrde – istinite, kao i da su vakcine sigurne.\n„Dok se takve provjere ne obave javno, ne možemo tvrditi zasigurno da su vakcine efikasne i sigurne“, upozorio je naš sugovornik.\nSa Rihtmanom smo razgovarali i o nemalom broju „antivaksera“, ne samo među laičkom javnosti, nego i unutar medicinske struke, ljudima koji šire niz uznemiravajućih tvrdnji o posljedicama koje cjepivo može ostaviti po zdravlje, te ukazuju da 10 mjeseci nije bilo dovoljno da se provedu sva neophodna testiranja.\nPrvi „antivakser“, podsjeća ovaj naučnik, je upravo bio doktor, Andrew Wakefield, koji je počeo da širi laži o vezi između MMR vakcine i autizma, tvrdnje koje su u potpunosti pobijene i zbog kojih je Wakefiled izgubio dozvolu da se bavi medicinom.\n„Nažalost, teoretičari zavjera ne funkcionišu u svijetu u kojem dokazi igraju neku ulogu, jedino što je bitno je ono što oni vjeruju i njihov vječni status progonjenih zbog ‘istine koju šire’. Normalni ljudi bi trebali da se osvrnu oko sebe i razmisle koliko ljudi, uključujući i njih same, je vakcinisano u djetinjstvu, pa i kasnije, i upitaju se koliko su tačne sulude tvrdnje o tome da nas truju vakcinama, da ne govorim o još luđim i besmislenijim teorijama koje imamo prilike da vidimo na mrežama“, naglašava Rihtman.\nOn nudi odgovor i na pitanje koje bh. javnost otovreno postavlja posljednjih mjeseci, a to je kako i na koji način u procesu cijepljenja osigurati neophodnu imunizaciju među bh. populacijom.\nRihtman pojašnjava da je, s tim u vezi, potrebno imunizirati preko 70 posto stanovništva, u zavisnosti od efikasnosti vakcine.\n„Veliki procent ljudi koji se ne imunizira čini štetu na dva glavna načina – ugrožava onaj dio stanovništva koji nije u stanju da primi vakcinu zbog postojećih bolesti, ili tretmana koji primaju. Drugi način je da omogućavaju virusu da se nastavi širiti među nevakcinisanom populacijom. Virus koji se širi je virus koji ima mogućnost da mutira i samim time ti ljudi dovode u pitanje efikasnost vakcine kod ostatka stanovništva“, zaključuje Rihtman.


Veselinović: Vučić preko svog glasnogovornika Đukanovića nastavlja napad na Tanju Fajon - Pokret za preokret\nAleksandar Vučić preko svog glasnogovornika Vladimira Đukanovića nastavlja napad na Tanju Fajon ponovo joj poručujući da se ne pravi pametna, određujući joj sa kim sme, a sa kim ne sme da se viđa kad dođe u zvaničnu posetu Beogradu.\nNa spisak optužbi ovoga puta je dodato i to što je Tanja Fajon navodno bila Sorošev stipendista. To što se Aleksandar Vučić viđa sa Sorošem, što je njegov sin više puta dolazio na sastanak sa Vučićem u Beograd je nebitno. Stari dobri radikalski rečnik u kome se ljudi nazivaju Soroševim plaćenicima, idiotima i slično uvek izbije iz predstavnika otcepljenog dela Šešeljeve Srpske radikalne stranke.\nPredstavnici međunarodne zajednice su se na sastanku sa Aleksandrom Vučićem, kao i na osnovu reakcija onih koji govore ono što on misli ali ne sme da kaže poput Đukanovića i Vulina, mogli uveriti u šta se pretvorila Srbija. Mogli su da shvate da bez prihvatanja zahteva protesta 1 od 5 miliona i pravljenja rešenja za prevazilaženje političke krize po ugledu na Severnu Makedoniju i Crnu Goru, nema izbora u Srbiji. Na njima je da ili to javno saopšte ili da prihvate ulogu saveznika čoveka koji ih vređa i nipodaštava na najprimitivniji mogući način.\nA što se tiče hospitalizacije predsednika želimo mu brzo ozdravljenje kako bi odgovorio na pitanja kriminala i korupcije u njegovom okruženju, a pre svega šta radnik Telekoma i otac ministra policije u radno vreme radi u fabrici namenske industrije kao predstavnik privatne firme koja trguje oružjem?


Predsednik opštine isprozivao pljevaljske litije, pa dobio odgovor u desetercu - Sputnjik Srbija\n19:07 04.03.2020 Preuzmite kraći link\n„Mirne i dostojanstvene litije kojima verni narod iskazuje nezadovoljstvo Zakonom o slobodi veroispovesti od prvog dana su postale simbol istinske i tradicionalne Crne Gore. One nisu organizovane ni protiv jednog pojedinca, ili protiv države, već isključivo protiv nepravde kojom se, na do sada nezabeležen način, želi oteti imovina Srpske pravoslavne crkve”, navodi se u saopštenju pljevaljskog Odbora, a prenosi Mitropolija crnogorsko-primorska.\nPljevljaci navode da su „pojedinci iz vlasti, suočeni sa istrajnošću naroda u odbrani svetinja, pokušali da verni narod koji učestvuje u mirnim molitvenim litijama proglasi za rušitelje države Crne Gore“.\n„Nažalost, u kolo sa odnarođenim predstavnicima vlasti uhvatio se i predsednik opštine Pljevlja, Igor Golubović, koji je izneo niz neistina i neutemeljenih tvrdnji na račun vernika SPC. Golubović je na svom Fejsbuk profilu podelio lažni snimak o navodnoj isplati vernika koji su bili na litiji u Podgorici, iako se na snimku očigledno radi o ilegalnoj prodaji ulaznica za fudbalsku utakmicu.\nŽeleći da prividno umanji značaj litija i narodnog nezadovoljstva, Golubović je posegao za nerealnom procenom broja učesnika, govoreći da u litijama učestvuje „samo“ sedam i po hiljada Pljevljaka, a svi znamo da je realan broj učesnika neuporedivo veći, dodaju iz pljevaljskog Odbora.\nOni su pozvali predsednika opštine da „izađe u litiju sa svojim narodom, jer u najmanju ruku nije lepo da litije posmatra i broji iz kafane“.\n„Igor Golubović je na krajnje neprikladan način govorio i pojedinim članovima Odbora, otvoreno ciljajući na Milinka Gazdića, bivšeg poslanika i sadašnjeg predsednika Crkvenog odbora pri Hramu Svetog Velikomučenika Georgija. Kroz njegov lik je pokušao da prizove ratne devedesete i tako baci senku na miran molitveni otpor vernog naroda. Milinko Gazdić je čestit čovek koji nema čega da se stidi i od koga nema razloga bilo ko da se plaši, ili da oseća neprijatnost. Pljevaljski muslimani su ponosan i hrabar narod. Oni se čak nisu plašili ni Filipa Vukovića i ostalih lica sa barikada koji su se sklonili pod skute vladajuće partije, pa se sigurno neće plašiti ni mirnog i poštenog Milinka Gazdića. Stoga bratski poručujemo predsedniku Goluboviću: – Okani se, sine, četovanja, jer zlo dobra donijeti neće“, stoji u saopštenju.\nDodaju i da se „Bojan Bajčeta, načelnik komunalne policije, preobrazio u molera koji moleriše murale trobojki po gradu“. Zato su ga pozvali da pročita član 28 Zakona o državnim simbolima „koji kaže da je trobojka iz vremena kralja Nikole državni istorijski simbol koji uživa istu zaštitu, kao i današnja državna zastava“.\nIgor Golubović, litija, Pljevlja, Crna Gora


KLADIONICE SUMNJAJU: Namešten meč Jagodina - OFK Beograd?! - Sandžak Haber - Sandžačke Internet Novine\nNaslovna Vijesti KLADIONICE SUMNJAJU: Namešten meč Jagodina – OFK Beograd?!\nKLADIONICE SUMNJAJU: Namešten meč Jagodina – OFK Beograd?!\nSkoro sve domaće, ali i svetske kladionice povukle su meč Jagodina – OFK Beograd iz upotrebe ili su ograničili uplate što je potvrdio i naš sagovornik. Ovog proleća, meč Romantičara protiv Novog Pazara, takođe, je bio skinut sa kladioničarskih listi\nČetiri kola pre završetka Jelen Superlige počele su prve sumnje o nameštanju utakmica. Posle spornog duela u prvoj ligi Srbije, javnost sve više bruji da na meču između Jagodine i OFK Beograda (19.00) neće biti ”čistih” radnji posle odluke domaćih, ali i stranih kladionica da taj duel izbace iz upotrebe.\n– Došao sam u kladionicu da uplatim 200 dinara na mečeve Jelen Superlige, kao što to inače radim, ali su mi rekli da je uplata ograničena na 60 dinara zbog susreta između Jagodine i OFK Beograda, jer se sumnja da je namešteno. Odem u drugu, tamo izbačena iz upotrebe – rekao nam je mladić sa inicijalima B.M.\nTragom ove informacije došli smo i do podataka da je ovaj meč skinut i sa većine sajtova evropskih i svetskih kladionica na kojima se može kladiti na Jelen Superligu, a dodatnu sumnju podgreva i izjava trenera Jagodine:\n– Pojedine starije fudbalere ćemo danas poštedeti (na meču sa OFK Beogradom) – rekao je Mladen Dodić.\nJagodina i OFK Beograd su ove sezone odigrali tri meča. Jedan u prvenstvu gde su slavili Beograđani i dva u Kupu na kojima su Ćurani bili uspešniji. Jagodina se nalazi na trećem mestu i u sredu igra finale Kupa, dok OFK drži 12. poziciju sa samo tri boda viška od zone ispadanja.\nPodsetimo, ovog proleća Romantičarima je takođe jedan meč bio skinut sa kladioničarskih lista. U pitanju je duel sa Novim pazarom polovinom marta na Karaburmi kada su gosti slavili golom Obrovca u 84. minutu.\nPrethodni tekstKO IDE U BRAZIL Safet Sušić na spisku ima 22 imena, traži se još jedan?\nSledeći tekstCerić pred početak kampanje: Neriješeno bosansko pitanje prijetnja je miru u Evropi


Naslovna Košarka Evropa Fenerbahče stiže u Moraču, Barsa u španskom derbiju traži prekid crne serije!\nOvog četvrtka nema fudbala, ali tu su mečevi u najjačoj košarkaškoj ligi u Evropi, Evroligi. Aktuelni regionalni šampion, podgorička Budućnost, dočekuje evropskog vicešampiona, Fenerbahče, a na programu je i španski derbi između Baskonije i Barselone.\nPogledajmo šta su igrači u Meridianu najviše stavljali na tikete kada je reč o večerašnjim duelima u elitnom takmičenju.\nAnadolu Efes je zabeležio ubedljiv trijumf nad ekipom Aleksandra Džikića u prethodnom kolu, a Vasilije Micić i ekipa igraju odlično ove sezone, ali naši igrači veruju da to neće biti dovoljno za trijumf nad CSKA u Moskvi.\nBudućnost – Fenerbahče\nŠto se tiče susreta u Morači, za igrače u Meridianu je najbitnije da dve ekipe postignu sveukupno više od 155 poena, bez obzira na to ko ostvari trijumf. Podgoričani se nalaze u seriji od tri poraza, ali nema sumnje da će večeras biti silno motivisani protiv lidera Evrolige.\nBaskonija – Barselona\nTri poraza u nizu ima i Barselona, odnosno pet od poslednjih šest utakmica, koja gostuje Baskoniji, a to što oba tima imaju po šest pobeda i sedam poraza duel, ali i činjenica da domaćin ima tri uzastopne pobede duel u „Fernando Buesa Areni“ učiniće mnogo zanimljivijim. Na tom meču naši igrači očekuju da će sastav Svetislava Pešića upisati više od 77 poena.\nOlimpijakos – Gran Kanarija\nOlimpijakos u meč sa Gran Kanarijom ulazi nakon četiri pobede zaredom, uključujući onu nad Barsom u prethodnom kolu u kojem je srpski centar Nikola Milutinov proglašen za najkorisnijeg igrača, a tu se očekuje ubedljiv trijumf Grka, sa 12 ili više poena razlike.\nHimki – Darušafaka\n„Jedinica“ će se čekati i u duelu Himkija i Darušafake koji igraju u četvrtak od 18 časova. Himki nije briljirao u prethodnih pet utakmica, ali u daleko lošijoj situaciji nalazi se turski predstavnik koji je na poslednja 24 meča ostvario tek pet pobeda.6\nPrethodni tekstMilunović prvi stigao do Zvezde, uskoro bi mogao i njegov bivši saigrač!\nSledeći tekstIma li straha na Old Trafordu – Valjda Solskjer neće kao Širer?


Premijer Kosova i vođa LDK Hašim Tači slavi pobjedu\nCIK je objavila preliminarne rezultate izbora za predsednike opština prema kojima je najviše glasova osvojila vladajuća Demokratska partija Kosova Hashima Thaqija.\nCentralna izborna koomisija nije ni danas uspela da objavi preliminarne rezultate izbora za odbornike skupština opština u 36 kosovskih opština i kako je najavljeno oni će sutra biti objavljeni.\nPrema preliminarnim rezulatima u koje nisu uključenin rezultati uslovnih glasanja i glasanja poštom Demokratska partija Kosova je pobedila u prvom krugu glasanja u pet opština, dok će se u drugom krugu takmičiti za mesta predsednika u dvanaest opština.\nDemokratski savez Kosova je pobedio u prvom krugu u tri opštine i njegovi kandidiati će učestvati u drugom izbornom krugu u deset opština.\nAlijansa za budućnost Kosova je pobedila u četiri opštine, računajući tu i pobedu u Zvečanu u kojem je izlaznost na izbore bila 0,75 odsto. Kandidati alijanse će učestvovati u drugom izbornom krugu u osam opština.\nSamostalna liberalna stranka, stranka koju čine kosovski Srbi je pobedila u dve opštine sa srpskom većinom (Klokotu i Gračanici) dok je jedan nezavisni kandidat iz redova srpske zajednice pobednik u opštini Ranilug.\nKoalicija Demokratski savez Dardanije i Alijansa Novo Kosovo je sa svojim kandidatima uspela da udje u drugi krug izbora u tri opštine.\nNezavisni kaniidat za predsednika opštine Djeneral Janković će se zajedno sa kandiidatom DPK u drugom krugu takmičiti za mesto predsednika ove opštine.\nNajbolje rezultate u poredjenju sa onima od pre dve godine postiglna je Alijansa za budućnost Kosova, koja je tada imala dvojicu predsednika opština, dok je u ovim izborima u prvom krugu dobila četiri predsednička mesta i mogućnost da konkuriše za predsednike u osam opština.\nPredsednik Kosova Fatmir Sejdiu ocenio je da su lokalni izbori bili uspešni i time dokazana institucionalna stabilnost i demokratska orijentacija Kosova.\nFatmir Sejdiu - Izbori uspešni\n“Proces koji su po prvi put samostalne organizovale domaće institucije dobro je organizovan i sproveden. Ovi izbori su još jedan položeni ispit u razvoju demokratije na Kosovu, naš napredak kao države i potvrda stabilnosti i održivosti državnih instucija”, rekao je Sejdiu na konferenciji za novinare.\nSejdiu je pohvalio CIK i domaće i međunarodne posmatrače što su svojim radom doprineli normalnom procesu.\nOn je izrazio zadovoljstvo odzivom Srba jer je, kako je naveo, evidentan veći procenat njihovog učešća u odnosu na prethodne izbore.\nSejdiu je rekao da su glasanjem Srbi poručili Beogradu da više ne može da ih drži kao taoce i da ih ne može naterati da rade protiv svojih interesa.\nAmerički ambasador na Kosovu Kristofer Del ocenio je da su izbori bili održani u skladu sa demokratskim normama i ispunili međunarodne standarde. On je rekao da su posmatrači iz američke ambasade utvrdili da je na glasanju proteklo u redu.\nGovoreći o glasanju kosovskih Srba ambasador Del je rekao da je to bila hrabra odluka, te da su ovi izbori omogućili Srbima da odlučuju o svojoj budućnosti.\nEvropska mreža izbornih posmatračkih organizacija je saopštila da su prvi izbori posle proglašenja nezavisnosti održani u mirnoj atmosferi, dobroj organizaciji sa manjim proceduralnim prekšajima.\nOva posmatračka misija je saopštila su izbori ispunili mnoge međunarodne standarde, ali da je zbog političke situacije jedan deo biračkog tela bio u nemogućnosti da glasa u određenim oblastima.\nZvaničnici CIK-a kažu da je bilo manjih prekršaja ali da to neće uticati na uspeh izbornog procesa.


Javni konkurs za dodelu bespovratnih sredstava u okviru Programa za promociju i popularizaciju inovacija i inovacionog preduzetništva – ICR\nProgram za promociju i popularizaciju inovacija i inovacionog preduzetništva (u daljem tekstu: Program), sprovodi Kabinet ministra zaduženog za inovacije i tehnološki razvoj (u daljem tekstu: Kabinet ministra), a za realizaciju Programa obezbeđenja su sredstva u iznosu od 52.029.000,00 dinara\nSredstva su opredeljenja za sledeće mere:\n1. Maksimalan iznos od 26.014.500,00 dinara namenjen je za planiranje, izradu i sprovođenje promotivne kampanje o značaju razvoja inovacija i inovacionog preduzetništva, na nacionalnom i lokalnom nivou.\n2. Maksimalan iznos od 10.405.800,00 dinara namenjen je za organizaciju manifestacija koje doprinose promociji i popularizaciji inovacija i inovacionog preduzetništva.\n3. Maksimalan iznos od 5.000.000,00 dinara namenjen je za izradu i sprovođenje programa mentorstva i obuka čiji je cilj promocija inovacija u funkciji podizanja efikasnosti i unapređenja procesa rada u preduzećima i drugim subjektima u Republici Srbiji.\n4. Maksimalan iznos od 5.405.800,00 dinara namenjen je za izradu i sprovođenje istraživanja o stanju, problemima i perspektivama inovacionog ekosistema u Republici Srbiji.\n5. Maksimalan iznos od 5.202.900,00 dinara namenjen je za izradu štampanih i multimedijalnih publikacija koje doprinose promociji i popularizaciji inovacija i inovacionog preduzetništva u široj populaciji.\nOpredeljena sredstva se dodeljuju u skladu sa pravilima za dodelu državne pomoći male vrednosti, a sve aktivnosti koje su predviđene Programom moraju biti sprovedene do kraja 2018. godine.\nOpšti cilj Programa je informisanje javnosti, univerzitetske, akademske, naučno- istraživačke i poslovne zajednice, a pre svega mladih, o aktivnostima Vlade Republike Srbije koja putem sistemskih mera i rešenja podržava razvoj tehnoloških i društvenih inovacija, inovacionog ekosistema, inovacionog preduzetništva i inovacione infrastrukture.\nKrajnji cilj Programa je ostvarenje kontinuiranog doprinosa u razvoju održive preduzetničke kulture u Srbiji, rast konkurentnosti Republike Srbije i izgradnja ekonomije zasnovane na inovacijama i znanju.\nRealizacijom Programa Republika Srbija nastoji da podstakne građane, a posebno mlade, da razmišljaju na preduzetnički način, kao i da ih ohrabri da u većoj meri osnivaju svoje inovacione i tehnološke startap kompanije.\nPravo na korišćenje bespovratnih sredstava imaju organizacije koje konkurišu zajedno sa jedinicom lokalne samouprave, a koje svojim iskustvom u predmetnoj oblasti, kao i tehničkim, kadrovskim i ekspertskim kapacitetima, mogu da obezbede uspešnu realizaciju mera za čije sprovođenje su namenjena sredstva iz ovog programa.\nZa sva pitanja u vezi sa realizacijom Konkursa zaintersovani mogu obratiti na broj telefona 011 3617 587.\nTagged KABINET MINISTRA BEZ PORTFELJA ZADUŽENOG ZA INOVACIJE I TEHNOLOŠKI RAZVOJ\n2. februara 2015. 2. februara 2015. Ξ\nSufinansiranјe realizacije projekata energetski održivih farmi mlečnih krava\n30. marta 2016. Ξ